text:
Jehofa ke Modimo wa Thulaganyo
“Modimo ke Modimo, e seng wa tlhakatlhakano, mme ke wa kagiso.”—1 BAKOR. 14:33.
1, 2. (a) Popo ya Modimo ya ntlha e ne e le mang mme Jehofa o ne a mo dirisa jang? (b) Ke eng se se bontshang gore baengele ba rulagantswe?
JEHOFA, Mmopi wa lobopo, o dira dilo ka thulaganyo. Popo ya gagwe ya ntlha e ne e le Morwawe wa moya, yo o tsetsweng a le esi yo o bidiwang “Lefoko” ka gonne ke mmueledi yo mogolo wa Modimo. Lefoko o ile a direla Jehofa ka dingwaga di le dintsi, ka gonne Baebele ya re: “Mo tshimologong Lefoko o ne a le gone, mme Lefoko o ne a na le Modimo.” Gape re bolelelwa jaana: “Dilo tsotlhe di ne tsa nna gone ka ene [Lefoko], mme kwantle ga gagwe ga go a nna gone selo le fa e le se le sengwe.” Mo e ka nnang dingwaga di feta 2 000 tse di fetileng, Modimo o ne a romela Lefoko mo lefatsheng, mo a neng a dira go rata ga ga Rraagwe ka boikanyegi e le monna yo o itekanetseng e bong Jesu Keresete.—Joh. 1:1-3, 14.
2 Ka nako ya pele ga a tla mo lefatsheng, Morwa Modimo o ne a dira ka boikanyegi e le ‘modiri wa Gagwe yo o setswerere.’ (Dia. 8:30) Jehofa o ne mo dirisa go bopa dibopiwa tse dingwe tsa moya tse di dimilionemilione kwa legodimong. (Bakol. 1:16) Baebele e re bolelela jaana malebana le baengele bao: “Dikete di le sekete tse di neng di . . . direla [Jehofa], le dikete di le lesome di menagane ga dikete di le lesome tse di neng di eme fa pele ga gagwe.” (Dan. 7:10) Dibopiwa tse dintsintsi tsa semoya tsa Modimo di bidiwa “masomosomo” a a rulagantsweng sentle a ga Jehofa.—Pes. 103:21.
3. Palo ya dinaledi le dipolanete e kgolo go le kana kang mme di rulagantswe jang?
3 Go ka tweng ka popo e e bonalang, e e jaaka dinaledi tse dintsintsi le dipolanete? Lokwalodikgang lwa kwa Houston, Texas, e leng Chronicle e bega ka patlisiso ya bosheng e e bontshang gore go na le “dibilionebilione tsa dinaledi le dipolanete e leng palo e e menaganeng gararo go feta e baitsesaense ba ileng ba e tlhalosa mo nakong e e fetileng.” Dinaledi di rulagantswe ka masagaripa, lesagaripa lengwe le lengwe le na le dinaledi di le dibilione kgotsa le e leng di le ditrilione, mmogo le dipolanete tse dingwe tse dintsi. Bontsi jwa masagaripa a rulagantswe gape ka ditlhopha tse dinnye le tse dikgolo tsa dinaledi.
4. Ke ka ntlha yang fa go utlwala go bolela gore batlhanka ba Modimo mo lefatsheng ba rulagantswe?
4 Magodimo a a bonalang le one a rulagantswe ka matsetseleko, fela jaaka dibopiwa tsa moya tse di siameng tse di kwa legodimong. (Isa. 40:26) Ka jalo, go a utlwala go bolela gore Jehofa a ka rulaganya batlhanka ba gagwe mo lefatsheng. O batla gore ba nne le thulaganyo e e siameng, mme seo se botlhokwa thata ka gonne ba na le tiro e ntsi e e botlhokwa e ba tshwanetseng go e dira. Rekoto ya tirelo ya boikanyegi e baobamedi ba ga Jehofa ba nako e e fetileng le ba gone jaanong ba itiretseng yone ke bosupi jo bo nonofileng jwa gore o ntse a na le bone le gore “ke Modimo, e seng wa tlhakatlhakano, mme ke wa kagiso.”—Bala 1 Bakorintha 14:33, 40.
BATHO BA MODIMO BA BOGOLOGOLO BA BA RULAGANTSWENG
5. Thulaganyo ya gore batho ba tlatse lefatshe e ne ya kgorelediwa jang?
5 Fa Jehofa a ne a bopa batho ba ntlha, o ne a ba raya a re: “Atang lo ntsifale lo tlatse lefatshe lo bo lo le fenye, mme lo laole ditlhapi tsa lewatle le dibopiwa tse di fofang tsa magodimo le sebopiwa sengwe le sengwe se se tshelang se se tsamayang mo lefatsheng.” (Gen. 1:28) Batho ba ne ba tshwanetse go oketsega ka tsela e e rulaganeng gore ba tlatse lefatshe le go atolosa Paradaise go fitlha e tlala lefatshe lotlhe. Thulaganyo eo e ne ya kgorelediwa ka nakwana ke go tlhoka kutlo ga ga Adame le Efa. (Gen. 3:1-6) Fa nako e ntse e tsamaya, “Jehofa o ne a bona gore bosula jwa motho bo ne bo le bogolo mo lefatsheng le tshekamelo nngwe le nngwe ya dikakanyo tsa pelo ya gagwe e ne e le bosula fela ka dinako tsotlhe.” Ka ntlha ya seo, “lefatshe le ne la senyega mo ponong ya Modimo wa boammaaruri, gape lefatshe la tlala thubakanyo.” Ka jalo, Modimo o ne a ikaelela go tlisa morwalela o o neng o tla senya batho ba ba boikepo.—Gen. 6:5, 11-13, 17.
6, 7. (a) Ke ka ntlha yang fa Noa a ile a bona kamogelo ya ga Jehofa? (Bona setshwantsho se se kwa tshimologong ya setlhogo seno.) (b) Go ne ga diragala eng ka batho botlhe ba ba sa ikanyegeng ba motlha wa ga Noa?
6 Mme gone, “Noa [o ne] a bona kamogelo mo matlhong a ga Jehofa” ka gonne e ne e le “monna yo o siameng” yo o neng a ne “a itshupa a se na molato mo gare ga ba ba neng ba tshela ka nako ya gagwe.” E re ka ‘Noa a ne a tsamaya le Modimo wa boammaaruri,’ Jehofa o ne a mo laela gore a age araka e kgolo. (Gen. 6:8, 9, 14-16) Tsela e e neng e tla agiwa ka yone e ne e siametse gore diphologolo le batho ba kgone go tshela mo go yone. Ka go bo a ne a le kutlo, “Noa [o ne] a dira kafa go sotlhe se Jehofa a neng a se mo laoletse” mme ka thuso ya ba lelapa la gagwe, o ne a dira tiro ya go aga ka tsela e e nang le thulaganyo. Fa dilo tse di tshelang di sena go tsenngwa mo arakeng, “Jehofa o ne a tswala kgoro.”—Gen. 7:5, 16.
7 Fa go nna le Morwalela ka 2370 B.C.E., Jehofa o ne ‘a nyeletsa sengwe le sengwe se se tshelang se se neng se le mo godimo ga lefatshe,’ mme a boloka Noa yo o ikanyegang le ba lelapa la gagwe mo arakeng. (Gen. 7:23) Mongwe le mongwe mo lefatsheng gompieno, ke setlogolwana sa ga Noa le bomorwawe le basadi ba bone. Mme batho botlhe ba ba neng ba se na tumelo ba ba neng ba le ka kwa ntle ga araka ba ne ba fedisiwa ka gonne ba ne ba gana go reetsa Noa, “moreri wa tshiamo.”—2 Pet. 2:5.
8. Go na le bosupi bofe jwa gore Modimo o ne a rulagantse batho sentle kwa Iseraele fa a ne a laela batho ga gagwe go tsena mo Lefatsheng le le Solofeditsweng?
8 Makgolo a dingwaga a a fetang robedi morago ga Morwalela, Modimo o ne a rulaganya Baiseraele gore e nne setšhaba. O ne a rulagantse dikarolo tsotlhe tsa botshelo jwa bone segolobogolo kobamelo ya bone. Ka sekai, mo godimo ga baperesiti le Balefi ba bantsi ba Baiseraele, go ne go na le “malata a a neng a dira tirelo e e rulagantsweng fa kgorong ya mogope wa bokopanelo.” (Ekes. 38:8) Le fa go ntse jalo, fa Jehofa Modimo a ne a laela batho ba kwa Iseraele go tsena kwa Kanana, kokomana eo e ne ya se ka ya ikanyega mme o ne a ba raya a re: “Ga lo kitla lo tsena mo lefatsheng le ke neng ka tsholetsa seatla sa me ka ikano mo go lone gore ke age le lona, kwantle ga ga Kalebe morwa Jefune le Joshua morwa Nune,” ka gonne bone ba ne ba tlisa pego e e siameng fa ba sena go ya go tlhola Lefatshe le le Solofeditsweng. (Dipa. 14:30, 37, 38) Go dumelana le kaelo ya Modimo, moragonyana Moshe o ne a laela Joshua gore a nne motlhatlhami wa gagwe. (Dipa. 27:18-23) Fa Joshua a ne a tla tloga a tsenya Baiseraele mo Kanana, o ne a bolelelwa jaana: “O nne pelokgale o bo o nonofe. O se ka wa garoga pelo kgotsa wa tshoga, gonne Jehofa Modimo wa gago o na le wena gongwe le gongwe kwa o yang gone.”—Josh. 1:9.
9. Rahabe o ne a ikutlwa jang ka Jehofa le ka batho ba gagwe?
9 Ruri Jehofa Modimo o ne a na le Joshua gongwe le gongwe kwa a neng a ya gone. Ka sekai, akanya ka se se diragetseng fa Baiseraele ba ne ba thibeletse gaufi le motse wa Bakanana e leng Jeriko. Ka 1473 B.C.E., Joshua o ne a roma banna ba babedi gore ba ye go tlhola Jeriko mme fa ba fitlha koo ba ne ba kopana le seaka se se bidiwang Rahabe. O ne a ba fitlha mo borulelong jwa ntlo ya gagwe, a ba fitlhela batho ba ba neng ba tshwanetse go ba tshwara ba ba neng ba romilwe ke kgosi ya Jeriko. Rahabe o ne a raya ditlhola tseo tsa Baiseraele a re: “Ruri ke a itse gore Jehofa o tla lo naya lefatshe leno . . . , gonne re utlwile kafa Jehofa a neng a kgadisa metsi a Lewatle le Lehibidu ka gone fa pele ga lona . . . le se lo neng lwa se dira dikgosi tse pedi tsa Baamore.” Gape o ne a re: “Jehofa Modimo wa lona ke Modimo wa kwa magodimong kwa godimo le mo lefatsheng fa tlase.” (Josh. 2:9-11) E re ka Rahabe a ile a dira kgolaganyo le batho ba ga Jehofa, Modimo o ne a tlhomamisa gore ene le ba lelapa la gagwe ba bolokiwe fa Baiseraele ba ne ba gapa Jeriko. (Josh. 6:25) Rahabe o ne a bontsha tumelo, a boifa Jehofa e bile a tlotla batho ba gagwe.
BAKERESETE BA LEKGOLO LA NTLHA LA DINGWAGA BA NE BA RULAGANTSWE
10. Jesu o ne a raya baeteledipele ba bodumedi ba Bajuda ba motlha wa gagwe a reng mme ke ka ntlha yang fa a ne a ba raya jalo?
10 Fa Joshua a ne a eteletse Baiseraele pele, ba ne ba fenya metse ka go latelana mme ba gapa naga ya Kanana. Mme go ile ga diragala eng moragonyana? Mo makgolokgolong a dingwaga, Baiseraele ba ne ba nna ba tlola melao ya Modimo. Fa Jehofa a ne a romela Morwawe mo lefatsheng, go sa utlwe Modimo ga bone le go sa reetse mmueledi wa gagwe go ne go setse go le maswe thata jaana mo e leng gore Jesu o ne a re Jerusalema ke “mmolai wa baporofeti.” (Bala Mathaio 23:37, 38.) Modimo o ne a latlha baeteledipele ba bodumedi ba Bajuda ka gonne ba ne ba sa ikanyege mo go ene. Ka jalo, Jesu o ne a ba raya a re: “Bogosi jwa Modimo bo tla tsewa mo go lona bo bo bo newa setšhaba se se ungwang maungo a jone.”—Math. 21:43.
11, 12. (a) Ke eng se se bontshang gore Jehofa o ne a fetisa masego a gagwe go tswa mo setšhabeng sa Bajuda a a naya phuthego e nngwe mo lekgolong la ntlha la dingwaga? (b) Go ne go na le bomang mo phuthegong e ntšha e e neng e amogelwa ke Modimo?
11 Mo lekgolong la ntlha la dingwaga C.E., Jehofa o ne a latlha setšhaba se se sa ikanyegeng sa Iseraele. Le fa go ntse jalo, seo se ne se sa reye gore o ne a se kitla a tlhola a nna le phuthego ya batlhanka ba ba ikanyegang mo lefatsheng. Jehofa o ne a fetisetsa masego a gagwe mo phuthegong e ntšha e e rulagantsweng e e neng e theilwe mo go Jesu Keresete le dithuto tsa gagwe. E ne ya simologa ka Pentekosete ya 33 C.E. Ka nako eo, go ne go na le barutwa ba ga Jesu ba ba ka nnang 120 ba ba neng ba kopane mo lefelong lengwe kwa Jerusalema fa “ka tshoganyetso [go ne go] utlwala modumo o o tswang legodimong o tshwana fela le wa phefonyana e e maatla e e tsubutlang, mme wa tlala ntlo yotlhe.” Go tswa foo, go ne ga bonala “diteme tse e keteng tsa molelo mme tsa gasanngwa, e le nngwe ya nna mo go mongwe le mongwe wa bone, botlhe ba tlala moya o o boitshepo mme ba simolola go bua ka diteme tse di farologaneng, fela jaaka moya o ne o ba naya gore ba bue.” (Dit. 2:1-4) Tiragalo eno e e gakgamatsang ke bosupi jo bo nonofileng jwa gore Jehofa o ne a eme phuthego eno e ntšha nokeng, e mo go yone go neng go na le barutwa ba ga Keresete.
12 Ka letsatsi leo le le itumedisang, balatedi ba ga Jesu ba ne ba “okediwa ka meya e ka nna dikete di le tharo.” Mo godimo ga moo, “Jehofa a tswelela a ba oketsa letsatsi le letsatsi ka ba ba bolokwang.” (Dit. 2:41, 47) Tiro ya bareri bao ba lekgolo la ntlha la dingwaga e ne ya atlega thata mo e leng gore “lefoko la Modimo la tswelela le gola, le palo ya barutwa ya nna ya ntsifala fela thata mo Jerusalema.” Mme “boidiidi jo bogolo jwa baperesiti [bo ne] jwa simolola go utlwa tumelo.” (Dit. 6:7) Batho ba le bantsi ba ba peloephepa ba ne ba amogela boammaaruri jo ba neng ba bo bolelelwa ke maloko a phuthego eno e ntšha. Moragonyana, Jehofa o ne a naya bosupi jo bo tshwanang jwa gore o tshegetsa phuthego ya gagwe fa a ne a simolola go tlisa ‘batho ba ditšhaba,’ mo phuthegong ya Bokeresete.—Bala Ditiro 10:44, 45.
13. Tiro ya phuthego e ntšha ya Modimo e ne e le efe?
13 Go ne go se na pelaelo gore ke tiro efe e Modimo a neng a e neile balatedi ba ga Keresete. Jesu ka boene o ne a ba tlhometse sekao, ka gonne, fela fa a sena go kolobediwa, o ne a simolola go rera ka “bogosi jwa magodimo.” (Math. 4:17) Jesu o ne a ruta barutwa ba gagwe go dira yone tiro eo. O ne a ba raya a re: “Lo tla nna basupi ba me mo Jerusalema mmogo le mo Judea yotlhe le Samarea le go ya karolong e e kwa kgakalakgakala ya lefatshe.” (Dit. 1:8) Ruri balatedi ba bagologolo ba ga Keresete ba ne ba tlhaloganya gore ba tshwanetse go dira eng. Ka sekai, kwa Antioka kwa Pisidia, Paulo le Barenabase ba ne ba bolelela baganetsi ba bone ba Bajuda jaana ka bopelokgale: “Go ne go tlhokega gore lefoko la Modimo le buiwe le lona pele. E re ka lo le kgorometsa lo le ntsha mo go lona e bile lo sa ikatlhole lo le ba ba tshwanelang botshelo jo bo sa khutleng, bonang! re retologela kwa ditšhabeng. Tota e bile, Jehofa o re laetse ka mafoko ano, ‘Ke go tlhomile jaaka lesedi la ditšhaba, gore o nne poloko go ya fela kwa ntlheng ya lefatshe.’” (Dit. 13:14, 45-47) Fa e sa le ka lekgolo la ntlha la dingwaga, karolo e e mo lefatsheng ya phuthego ya Modimo e ntse e itsise batho ka thulaganyo ya gagwe ya poloko.
BA LE BANTSI BA NYELELA MME BATLHANKA BA MODIMO BA A FALOLA
14. Go ile ga diragala eng kwa Jerusalema mo lekgolong la ntlha la dingwaga mme ke bomang ba ba neng ba falola?
14 Bajuda ka kakaretso ba ne ba sa amogele dikgang tse di molemo, mme ba ne ba tla welwa ke masetlapelo, ka gonne Jesu o ne a tlhagisa barutwa ba gagwe jaana: “Fa lo bona Jerusalema a dikologilwe ke masole a a thibeletseng, itseng gore go kgakgabadiwa ga gagwe go atametse. A ba ba kwa Judea ba simolole go tshabela kwa dithabeng, mme a ba ba mo gare ga gagwe ba tloge, le ba ba mo mafelong a selegae a ba se ka ba tsena mo go ene.” (Luke 21:20, 21) Se Jesu a neng a se bolelela pele se ne sa direga. Ka ntlha ya go tsuologa ga Bajuda, masole a kwa Roma a a neng a eteletswe pele ke Cestius Gallus a ne a dikologa Jerusalema ka 66 C.E. Le fa go ntse jalo, masole ao a ne a boela morago go sa lebelelwa, mme seo se ne sa naya balatedi ba ga Jesu tshono ya go tswa kwa Jerusalema le kwa Judea. Go ya ka rahisitori e bong Eusebius, ba le bantsi ba ne ba tshaba ba kgabaganya Noka ya Joredane go ya kwa Pela kwa Perea. Ka 70 C.E., masole a Roma a a neng a eteletswe pele ke Mojenerale Titus a ne a boa mme a senya Jerusalema. Le fa go ntse jalo, Bakeresete ba ba ikanyegang ba ne ba falola ka gonne ba ne ba tsaya tsia tlhagiso ya ga Jesu.
15. Bokeresete bo ile jwa kgona go atlega go sa kgathalesege eng?
15 Le fa balatedi ba ga Keresete ba ne ba lebane le mathata, pogiso le diteko tse dingwe tsa tumelo, Bokeresete bo ne jwa atlega mo lekgolong la ntlha la dingwaga. (Dit. 11:19-21; 19:1, 19, 20) Bakeresete bao ba lekgolo la ntlha la dingwaga ba ne ba gatela pele semoyeng ka gonne Modimo o ne a ba segofatsa.—Dia. 10:22.
16. E le gore Mokeresete mongwe le mongwe a gatele pele sentle semoyeng, o tshwanetse go dira eng?
16 E le gore Mokeresete mongwe le mongwe a gatele pele sentle semoyeng, o ne a tshwanetse go dira maiteko. Go ne go le botlhokwa go ithuta Dikwalo ka tlhoafalo, go nna teng ka metlha kwa dipokanong tsa kobamelo le go nna le seabe ka matlhagatlhaga mo tirong ya go rera ka Bogosi. Dilo tse di ntseng jalo di ne di thusa batho ba ga Jehofa ba nako eo gore ba itekanele mo semoyeng le gore ba nne seoposengwe, fela jaaka go ntse le gompieno. Batho ba ba neng ba kopanela mo phuthegong ya bogologolo e e neng e rulagantswe sentle ba ne ba solegelwa molemo thata ke maiteko a a neng a dirwa ke balebedi le batlhanka ba bodiredi ba a dira ka go rata le ka go bo ba batla go ba thusa. (Bafil. 1:1; 1 Pet. 5:1-4) Mme ruri go tshwanetse ga bo go ne go itumedisa tota fa bagolwane ba ba etang ba ba jaaka Paulo ba ne ba etetse diphuthego! (Dit. 15:36, 40, 41) Kobamelo ya rona e tshwana thata le ya Bakeresete ba lekgolo la ntlha la dingwaga. A bo re itumela jang ne go bo Jehofa a rulagantse batlhanka ba gagwe ka nako eo le gone jaanong! *
17. Go tla tlotliwa ka eng mo setlhogong se se latelang?
17 Fa lefatshe leno la ga Satane le ntse le ya kwa bokhutlong jwa lone, karolo e e mo lefatsheng ya phuthego ya ga Jehofa e ntse e gatela pele ka lobelo lo logolo thata. A o ntse o tsamaisana le yone? A o ntse o gatela pele semoyeng? Setlhogo se se latelang se tla bontsha kafa o ka dirang seo ka teng.
^ ser. 16 Bona ditlhogo tse di reng “Bakeresete ba Obamela ka Moya le ka Boammaaruri” le “Ba Tswelela ba Tsamaya mo Boammaaruring” mo makasineng wa Tora ya Tebelo wa July 15, 2002. Go ile ga gatisiwa tlhaloso e e tseneletseng malebana le karolo e e mo lefatsheng ya phuthego ya Modimo gompieno mo bukeng ya Basupi ba ga Jehofa—Baboledi ba Bogosi jwa Modimo.


c: text/html

text:
Go Thusa Magolegwa
Letsatsi le letsatsi magolegwa a a kwa dikgolegelong tsa kwa United States a kwalela ofisi ya Basupi ba ga Jehofa makwalo a mantsi, a kopa go rutiwa Baebele.
Re araba dikopo tsa bone ka go rulaganya gore badiredi ba ba mo diphuthegong tse di mo lefelong leo ba ba etele le go ithuta Baebele le batho ba ba mo mafelong a go seng motlhofo go tsena mo go one, jaaka kwa dikgolegelong, kwa maokelong a puso, kwa mafelong a basha le kwa mafelong a mangwe.
Kwa dikgolegelong dingwe, badiredi bano ba tshwara dipokano tsa phuthego ka metlha. Ka sekai, kwa lefelong lengwe batho ba ka nna 32 ba ne ba nna gone kwa puong ya phatlalatsa e e neng e neelwa mo dikgolegelong tse pedi.
Go a kgothatsa go bona kafa dithulaganyo tseno di thusitseng magolegwa ka gone. Monna mongwe wa kwa Indiana, e e kwa United States, yo o neng a atlholelwa go nna botshelo jotlhe mo kgolegelong ka go bo a bolaile motho, o ne a dira diphetogo tse dikgolo mo bothong jwa gagwe mme a kolobediwa go nna Mosupi wa ga Jehofa.
Mosupi yo o neng a ithuta le legolegwa lengwe le le neng le tswaletswe kwa kgolegelong e kgolo ya kwa California, a re: “
Ke bone kafa a neng a itshwara ka gone pele a simolola go ithuta Baebele mme ka lemoga le diphetogo tse a neng a di dira. O ne a dira diphetogo tse dikgolo tota gore a tshwanelege go kolobediwa.”
Magolegwa a le mantsi a ne a simolola go tshela go dumalana le boammaaruri jwa Baebele le fa a ne a itse gore go dira jalo go ne go ka tsenya matshelo a one mo kotsing. Ka sekai, mangwe a one a a neng a ikgaogantse le digongwana tse a neng a le mo go tsone a ne a tsenngwa a le nosi mo seleng kgotsa a isiwa kwa dikgolegelong tse dingwe gore a babalesege.
Balaodi ba kgolegelo ba itumedisiwa ke go bona kafa Baebele e fetotseng matshelo a batho ka gone. Bangwe ba bone ba neile Basupi disetifikeite tsa go bontsha kanaanelo le dikgele tsa semolao tsa baithaopi ka ntlha ya tiro ya bone ya go ruta kwa dikgolegelong.

robotstxt: allowed

filter: keep


text:
Francistown
Francistown ke toropo kgolo ya bobedi mo lefatsheng la Botswana. E na le banni ba le 113,315 go tsweng palo-batho ya ngwaga wa 2001. Francistown o dikaganyeditswe ke dinoka tsa Tati le Shashe. E dikilometara di le masome a roba bongwe gotsweng ko molelwaneng wa lefatshe la Zimbabwe[1].
Contents
Ditso[baakanya | edit source]
Batho ba tlile mo lefelong le dingwaga tse diketekete tse masome tse difitlileng. Batho ba morafe wa Matebele ba fetlile ka lefelo le ka dingwaga tsa 1830s ba ya Bulawayo, ba tlisa ngwao ya bone mo lefelong la Bakalaka mo bokone botlhaba mono Botswana. Nyangabgwe e ne e le motse o gaufi le toropo ya Francistown go etlelwa ke batho basweu go tswa moseja jaaka Robert Moffat o ne a latlelwa ke Karl Mauch ka ngwaga wa 1867 yo ne a bona gauta go bapa le lefelo la Tati River.
Toropo ya Francistown e nnile teng ka ngwaga wa 1897 e le motsana go bapa le Monarch mine,toropo e e biditswe ka leina la ga Daniel Francis English prospectoryo nnile le teseletso go nna mo lefelong le ka 1869. Francis e ne e le moemedi wa Tati Concessions Company,ebile lefelo le eleng Francistown e ne e le la gagwe.legare la toropo e le nnile teng fa komponi ya ga Francis e sena go rekisa lots tse makgolo a mararo ka Phatwe ngwaga oo. Moepo wa Monarch e ne e se one maene fela o berekang nako tseo mo Francistown se se dirile gore ba dumele gore toropo e e tla gola ka pela.
Mo tshimologo toropo e e ne e nale seterata sele sengwe mo botlhaba tsatsi go bapa le seporo. seterata se se ne se nale dikomponi di le mmalwa jaaka hotel,dibanka tse tharo le marekisetso. ka fa morago ga dikomponi tse e ne e le matlo a batho basweu. Mafelo a Segregated e ne e le a batho basweu le batho bantsho. Le mo bogompienong lefelo la Tainton Avenue le sentse le nna batho basweu.
Fa Botswana a sena go tsaya boipuso ka ngwaga wa 1966 toropo ya Francistown ebe e sa tlhole e kgaogane.Ka 1997 Francistown e ne ya nna toropo kgolo ya bobedi mo Botswana.
[baakanya | edit source]
Dikolo kwa Francistown[baakanya | edit source]
- Clifton School
- Francistown Senior Secondary
- Gaborone Institute Of Professional Studies
- Our Lady Of The Desert Primary School
- Institute of Health Sciences (IHS)
- Aerodrome Primary School
- Mahube Primary School
- Nyangabgwe Primary School
- Moremogolo Primary School
- Maradu Primary School
- Satelite Primary School
- John Mackenzie School
- Mater Spei College
- Phase IV Primary School
Dipadi tse dingwe[baakanya | edit source]
Materspei college[baakanya | edit source]
sekolo sa materspei ke sengwe sa dikolo tse dikgolwane kwa toropong ya francistown, se tlhomilwe ka ngwaga wa 1963
Mebolo kwa Francistown[baakanya | edit source]
- FRANCISTOWN/Mmolo o mosha
- TATI SHOPPING CENTER.
- BLUE JACKET SQUARE
- BARCLAYS PLAZA
- NZANO CENTER
- THE VILLAGE MALL
- GALO SHOPPING CENTER *GOLDEN VALLEY MALL
- NSWAZI SHOPPING


text:
MOPITLWE 3, 2014 | RUSSIA
Kgotlatshekelo ya Boikuelo ya Russia e Emela Ditshwanelo Tsa Batho ka go Gana go Thibela JW.ORG
Ka Ferikgong 22, 2014, baatlhodi ba bararo ba Kgotlatshekelo ya Naga kwa Tver ba ile ba phimola tshwetso e e dirilweng ke kgotlatshekelo e potlana ya go thibela jw.org, website ya semolao ya Basupi ba ga Jehofa. * Go farologana le ditshwetso tse di dirilweng ke dikgotlatshekelo tsa Russia mo dingwageng tse di fetileng, Kgotlatshekelo ya Naga e ile ya diragatsa molao mme ya ema kgatlhanong le maiteko a basekisi a go thibela website eno.
Pogiso ya Basupi ba ga Jehofa e e etleediwang ke puso ya Russia e ile ya nna maswe le go feta ka Phatwe 7, 2013, fa kgotlatshekelo e potlana kwa Tver (e e dikilometara di ka nna 160 kwa bokonebophirima jwa Moscow) e ne e dira tshwetso ya go thibela jw.org mo tshekong e e neng ya tsaya metsotso e le 25 fela. Baemedi ba Basupi ba ga Jehofa ga ba a ka ba itsisiwe ka tsheko eo, mme ga ba a nna le tshono ya go ipuelela kgatlhanong le ditatofatso tsa basekisi ba lefelo leo ka go iphemela mo kgotlatshekelong. Basupi ba ga Jehofa ba ile ba utlwa ka tshwetso ya go thibela website mo metsweding ya dikgang go setse diura di se kae gore go tsenngwe kopo ya boikuelo ka Lwetse 12, 2013. Ka bonako fela ba ile ba tsenya kopo eno kwa Kgotlatshekelong ya Naga kwa Tver.
Kwa tshekong ya boikuelo ka Ferikgong 22, 2014, Kgotlatshekelo ya Naga e ile ya lemoga gore ditshwanelo tsa beng ba website, e bong Watchtower Bible and Tract Society of New York, Inc., di ne di gatakilwe mme ya laela gore go nne le tsheko e ntšha go utlwa dintlha go tswa mo matlhakoreng oomabedi. Mosekisi, yo o neng a engwe nokeng ke baemedi ba Lephata la Bosiamisi le Lephata la Merero ya Selegae, o ile a lopa kgotlatshekelo gore e itsise fa website e le “kotsi mo setšhabeng” le gore e thibelwe mo Russia. Kgotlatshekelo ya Naga e ile ya gana topo ya gagwe.
Letsholo la bosetšhaba la pogiso le a simolola—molao wa dilo tse di kotsi mo setšhabeng o dirisiwa ka tsela e e sa tshwanelang go kganela ditiro tsa Basupi ba ga Jehofa. Go simolola ka 2009, balaodi ba Russia ba ne ba dirisa mafoko a a sa utlwaleng sentle a Molao wa Puso wa go Lwantsha Dilo Tse di Kotsi mo Setšhabeng ka maikaelelo a go oketsa pogiso ya Basupi ba ga Jehofa gore e aname mo setšhabeng sotlhe. Balaodi ba dirisitse molao ono wa dilo tse di kotsi mo setšhabeng ka tsela e e sa tshwanelang go buelela:
go tshwarwa ga Basupi ba ga Jehofa ba feta 1 600;
go thibela dikgatiso tsa bone tsa bodumedi di le 70;
go phuruphutsa magae le mafelo a kobamelo a le 171; le
go kgoreletsa ditirelo tsa bodumedi di le 69 go fitlha mo nakong eno.
Mo kgetsing ya Tver, mosekisi o ne a re jw.org e thibelwe ka ntlha ya dikgatiso tse di mo website tse go tweng di “kotsi mo setšhabeng.” Kgotlatshekelo ya Kgaolo ya Tsentralniy kwa Tver e ile ya dirisa molao wa dilo tse di kotsi mo setšhabeng fa e dira tshwetso ya go thibela jw.org ka Phatwe 7, 2013, le go tsenya website mo Lenaaneng la Puso la Dilo Tse di Kotsi mo Setšhabeng.
Tshwetso eno e ne e sa tsamaisane le maikemisetso a yone a go akantsha ditsela tse dingwe tsa go rarabolola kgang eno—ka sekai, go tlosa dikgatiso tse go tweng di “kotsi mo setšhabeng” mo website. Fa Kgotlatshekelo ya Naga e utlwa gore beng ba website ba ne ba setse ba tlositse dikgatiso tseno tsotlhe mo jw.org ya Russia, go ne ga nna motlhofo go swetsa gore ga go na lebaka la semolao la go thibela website. Tshwetso eo ke ya makgaolakgang, mme mosekisi o na le dikgwedi di le thataro go tsenya kopo ya gore website e nne e sekasekiwa.
A tshwetso ya Kgotlatshekelo ya Naga kwa Tver e bontsha gore dilo di tla tokafala?
Dilo tse dintsi di sa ntse di tlhoka go baakanngwa. Tshwetso e e dirilweng ke Kgotlatshekelo ya Naga kwa Tver e farologana thata le ditshwetso tse di dirilweng ke dikgotlatshekelo tse dingwe tsa Russia, tse di neng di gatelela Basupi ba ga Jehofa. Kgotlatshekelo ya Yuropa ya Ditshwanelo Tsa Batho (ECHR) e ile ya kgala Russia makgetlo a le mmalwa ka ntlha ya go kgoreletsa kgololosego ya kobamelo ya Basupi. Go na le gore ba dirise ditshwetso tsa katlholo ya ECHR, Russia e tsweletse ka go gataka ditshwanelo tsa batho ka tsela e e feteletseng. Mo maitekong a go femela kgololosego ya bone ya kobamelo, Basupi ba ga Jehofa ba tsentse dikopo di le 23 tsa go ikuela kgatlhanong le Russia kwa ECHR, tse di sa ntseng di tla sekasekiwa.
A tshwetso ya Kgotlatshekelo ya Naga kwa Tver e bontsha gore dilo di tla tokafala? Basupi ba ga Jehofa ba tla nna ba etse tlhoko gore Russia e tsibogela jang tshwetso eno le ditshwetso tse di tla latelang tsa ECHR.
^ ser. 2 Go thibela website ga go reye gore batho ba ka se ka ba tsena mo go yone. Go na le moo, go naya balaodi thata ya go latofatsa ope fela yo o buelelang website eno ka tlolomolao.


text:
Genesise 44:1-34
3 Moso o ne o apogile fa banna bano ba ne ba tsamaisiwa, bone mmogo le diesele tsa bone. 4 Ba ne ba tswa ka motse. Ba ne ba ise ba ye kgakala fa Josefa a ne a raya monna yo o neng a okametse ntlo ya gagwe a re: “Nanoga! Lelekisa banna bale mme o tlhomamise gore o a ba tshwara mme o ba reye o re, ‘Ke ka ntlha yang fa lo duetse molemo ka bosula? 5 A seno ga se selo se mong wa me a nwang ka sone le se a balang ditshupo ka sone ka botswerere? Lo dirile tiro e e bosula.’”
6 Kgabagare a ba tshwara mme a bua mafoko ano le bone. 7 Mme ba mo raya ba re: “Ke ka ntlha yang fa morena wa me a bua mafoko a a ntseng jaana? Go ka se direge gore batlhanka ba gago ba dire sepe se se ntseng jaana. 8 Aitsane, madi a re neng ra a fitlhela mo molomong wa dikgetsi tsa rona re ne ra a busetsa kwa go wena re tswa kwa lefatsheng la Kanana. Ka gone, re ka utswa jang selefera kgotsa gouta mo ntlong ya mong wa gago? 9 A mongwe wa batlhanka ba gago yo se ka fitlhelwang mo go ene a swe mme a le rona re nne batlhanka ba mong wa me.” 10 Ka jalo a re: “Jaanong mma go nneng fela kafa mafokong a lona. Ka gone yo se tla fithelwang mo go ene o tla nna motlhanka wa me, mme lona lo tla supiwa lo le ba ba se nang molato.” 11 Foo mongwe le mongwe wa bone a folosetsa kgetsi ya gagwe fa fatshe ka bonako mme mongwe le mongwe a bula kgetsi ya gagwe. 12 Mme a batla ka kelotlhoko. A simolola ka yo mogolo thata mme a feleletsa ka yo mmotlana thata. La bofelo senwelo sa fitlhelwa mo kgetsing ya ga Benjamine.
13 Foo ba gagoganya diaparo tsa bone mme mongwe le mongwe a pega morwalo wa gagwe gape mo eseleng ya gagwe mme ba boela kwa motseng. 14 Mme Juda le bomorwarraagwe ba tsena mo ntlong ya ga Josefa, mme o ne a sa ntse a le gone; mme ba wela fa fatshe fa pele ga gagwe. 15 Jaanong Josefa a ba raya a re: “Ke tiro ya mofuta ofe eno e lo e dirileng? A lo ne lo sa itse gore motho yo o tshwanang le nna o kgona go bala ditshupo ka botswerere?” 16 Foo Juda a buela kwa godimo a re: “Re tla raya mong wa me re reng? Re tla bua eng? Mme re tla itshupa jang re le ba ba siameng? Modimo wa boammaaruri o bone tlolo ya batlhanka ba gago. Bona, re batlhanka ba mong wa me, rona le yo senwelo se neng sa fitlhelwa mo seatleng sa gagwe!” 17 Le fa go ntse jalo, a re: “Go ka se direge gore ke dire seno! Monna yo senwelo se neng sa fitlhelwa mo seatleng sa gagwe ke ene yo o tla nnang motlhanka wa me. Fa e le lona lotlhe ba bangwe, yang kwa go rraalona ka kagiso.”
18 Jaanong Juda a mo atamela a re: “Ke a go rapela, mong wa me, tsweetswee mma motlhanka wa gago a bue lefoko mo kutlong ya mong wa me, mme o se ka wa letla bogale jwa gago jwa tukela motlhanka wa gago, ka gonne mo go wena go ntse fela jaaka go ntse ka Faro. 19 Mong wa me o ne a botsa batlhanka ba gagwe, a re, ‘A lo na le rre kgotsa morwarraalona?’ 20 Ka jalo re ne ra raya mong wa me ra re, ‘Ee, re na le rre yo o tsofetseng le ngwana wa botsofe jwa gagwe, yo mmotlana thata. Mme mogolowe o sule mo e leng gore go setse ene a le esi wa ga mmaagwe, mme rraagwe o mo rata eleruri.’ 21 Morago ga moo o ne wa raya batlhanka ba gago wa re, ‘Mo tliseng kwa go nna gore ke tle ke mmone.’ 22 Mme re ne ra raya mong wa me ra re, ‘Mosimane ga a kgone go tlogela rraagwe. Fa a ne a ka tlogela rraagwe, ruri rraagwe o ne a tla swa.’ 23 Mme wa raya batlhanka ba gago wa re, ‘Fa morwarraalona yo mmotlana thata a sa tle le lona, ga lo kitla lo tlhola lo bona sefatlhego sa me.’
24 “Mme go ne ga diragala gore re ye kwa go rre motlhanka wa gago mme ra mmolelela mafoko a mong wa me. 25 Moragonyana rraarona a re, ‘Boang lo ye go re rekela dijonyana.’ 26 Mme ra re, ‘Ga re kgone go ya. Fa morwarraarona yo mmotlana thata a na le rona re tla ya, ka gonne ga re kgone go bona sefatlhego sa monna yole fa morwarraarona yo mmotlana thata a se na le rona.’ 27 Foo rre motlhanka wa gago a re raya a re, ‘Lona ka bolona lo itse sentle gore mosadi wa me o ne a ntsholela bana ba babedi ba basimane. 28 Moragonyana yo mongwe o ne a ntlogela mme ka kua ka re: “Ao, o tshwanetse a bo a gagogantswe!” mme ga ke ise ke mmone go fitlha jaanong. 29 Fa lo ne lo ka tlosa le yono mo ponong ya me mme a tlhagelwa ke kotsi e e ka mmolayang, ruri lo ne lo tla folosetsa meriri ya me e mesweu ka masetlapelo mo teng ga Sheole.’
30 “Mme jaanong, fela fa ke ka tla kwa go rre motlhanka wa gago mosimane a se na le rona, moya wa yole o logagane le moya wa yono, 31 ruri go tla diragala gore fela fa a bona gore mosimane ga a yo, o tla swa ruri, mme ruri batlhanka ba gago ba tla folosetsa meriri e mesweu ya ga rraarona motlhanka wa gago ka khutsafalo mo teng ga Sheole. 32 Gonne motlhanka wa gago o ne a nna moemedi wa mosimane fa a dule kwa go rraagwe, a re, ‘Fa nka palelwa ke go mmusetsa kwa go wena, foo ke tla bo ke leofetse rre ka bosakhutleng.’ 33 Jaanong tsweetswee, mma motlhanka wa gago a sale mo boemong jwa mosimane jaaka motlhanka wa mong wa me, gore mosimane a tle a tsamaye le bomorwarraagwe. 34 Gonne ke tla ya jang kwa go rre mosimane a se na le nna, e se re kgotsa ka bona masetlapelo a a tla welang rre?”


text:
POTSOLOTSO | WENLONG HE
Moitsefisikisi yo o Dirang Diteko o Tlhalosa Tumelo ya Gagwe
WENLONG HE o ne a simolola go ithuta fisikisi kwa Suzhou, kwa Porofenseng ya Jiangsu kwa China. O thusa go rulaganya lokwalopaka lwa boditšhabatšhaba lwa tsa thekenoloji mme o dirile gore go gatisiwe ditlhogo tse dintsintsi mo dibukeng tsa saense. Gone jaanong, Wenlong He o bereka kwa Yunibesithing ya Strathclyde e e kwa Scotland. Fa a ne a sa le mosha, o ne a dumela gore ditshedi di iphetogetse ka botsone go nna tse dingwe, mme moragonyana o ne a swetsa ka go re go na le mongwe yo o bopileng dilo. Tsogang! e ne ya mmotsolotsa ka tumelo ya gagwe.
Re bolelele gore o godile jang.
Ke tshotswe ka 1963 mme ka golela kwa China, mo motseng o o kwa borwa jwa Noka ya Yangtze mo Porofenseng ya Jiangsu. Ke lefelo le le bothitho e bile le le bongola le le tumileng ka go tlhagisa dijo, ka jalo gantsi le bidiwa lefelo la raese le tlhapi. Fa ke ne ke sa le ngwana, ke ne ke tlhola ke ipotsa go re, ‘Ke eng fa go na le dijo tse dintsi jaana tse di monate tsa tlhago? A di itlhagetse fela? Ke eng se se tlileng pele—koko kgotsa lee?’ Bolatolamodimo bo aname mo China, ka jalo kwa sekolong ke ne ka rutiwa ka go iphetogela ga ditshedi ka botsone go nna tse dingwe.
Re bolelele ka lelapa la gaeno?
Batsadi ba me e ne e le balatolamodimo. Mmè e ne e le molemirui, Rre ene e ne e le motlhami wa dipolane mme o ile a itshimololela khampani ya go aga. Ke leitibolo mo baneng ba basimane ba le batlhano. Ka maswabi, bonnake ba le babedi ba ne ba tlhokafala ba sa le bannye. Seo se ne sa nkutlwisa botlhoko thata, mme ke ne ka ipotsa go re: ‘Ke ka ntlha yang fa batho ba swa? A ke tla tsamaya ke bona bonnake gape?’
Ke ka ntlha yang fa o ile wa ithuta saense?
Ke ne ke batla go ithuta fisikisi ka gonne ke ne ke kgatlhwa ke dilo tsa tlhago mme ke akanya gore fisikisi e ka araba dipotso tse di neng di nkgatlhile go tloga ke sa le ngwana.
O dira dipatlisiso ka eng?
Ke batlana le ditsela tsa go oketsa lobelo lwa dikarolwana tse di nang le motlakase gore di tsamaye ka lobelo lo lo batlang lo lekana le lwa lesedi. Ke dira seno gore ke ithute tsela e diatomo di bopegileng ka yone. Gape ke batlisisa tsela ya go dira marang a a nang le maatla a magolo a frequency e e fa gare ga ya marang a microwave le a infrared. Le fa dipatlisiso tsa me di le botlhokwa thata mo go tsa kgwebo, gape di thusa go tlhaloganya kafa lobopo lo simologileng ka gone.
Go tlile jang gore o kgatlhegele Baebele?
Ka 1998, Basupi ba ga Jehofa ba le babedi ba ne ba re etela kwa lapeng. Ba ne ba ithaopela go mpontsha dikarabo tsa dipotso tsa me mo Baebeleng. Mosadi wa me, Huabi, yo le ene e leng moitsesaense yo o dirang dipatlisiso, le ene o ne a reetsa. E ne e le la ntlha re bona Baebele, mme re ne ra kgatlhiwa ke kgakololo ya yone e e mosola. Re ne ra lemoga kafa go dirisa melaometheo ya Baebele go neng go thusa banyalani bao ba Basupi ka teng. Ba ne ba itumetse e bile ba tshela botshelo jo bo sa raraanang. Mme se Baebele e se buang ka Modimo se ne sa dira gore ke ipotse gape gore a lobopo lo ka tswa lo bopilwe. Tiro ya me jaaka moitsefisikisi ke go tlhaloganya dilo tsa tlhago. Ka jalo, ke ne ka swetsa ka gore ke akanyetse dintlha dingwe ka kelotlhoko.
Tiro ya me jaaka moitsefisikisi ke go tlhaloganya dilo tsa tlhago. Ka jalo, ke ne ka swetsa ka gore ke akanyetse dintlha dingwe ka kelotlhoko
Ke dintlha dife tse o ileng wa di akanyetsa?
Sa ntlha, ke ne ke itse gore dilo di ka se ithulaganye kgotsa tsa nna di rulagane fa go se na sepe se se di rulaganyang. Ono ke molao wa bobedi wa thermodynamics. E re ka lobopo le ditshedi mo lefatsheng di rulagane ka manontlhotlho, ke ne ka swetsa ka go re di tshwanetse tsa bo di dirilwe ke mongwe, e leng Mmopi. Ntlha ya bobedi e ne e le gore go ne go lebega lobopo le lefatshe di diretswe gore go nne le botshelo mo go tsone.
O ne wa bona bosupi bofe jwa gore dilo di bopilwe?
Mo e ka nnang dilo tsotlhe tse di tshelang mo lefatsheng di tlhoka maatla a letsatsi gore di tshele. Maatla ano a tsamaya mo lefaufaung e le marang a a bidiwang radiation. A fitlha mo lefatsheng e le mefuta e mentsi ya marang a boleele jo bo farologaneng. A makhutshwane mo go one otlhe ke marang a a kotsi a a bidiwang gamma. Go tswa foo go latela marang a X-ray, a ultraviolet, a lesedi le re le bonang, a infrared, a microwave le a maleele go a feta otlhe e leng makhubu a radio. Se se gakgamatsang ke gore, atemosefere ya rona e thibela bontsi jwa marang a a kotsi mme e letla a mangwe a a tlhokegang go fitlha mo lefatsheng.
Ke eng fa ntlha eo e ile ya go kgatlha?
Ke ne ka kgatlhiwa ke mafoko a a simololang pego e e mo Baebeleng e e ka ga popo le se e se buang ka lesedi. Ya re: “Modimo a re: ‘A go nne lesedi.’ Mme ga nna lesedi.” * Karolo e nnye fela ya marang otlhe a a tswang mo letsatsing ke lesedi le le bonwang ka matlho, mme lesedi le botlhokwa gore go nne le botshelo. Dimela di a le tlhoka go dira dijo mme rona re tlhoka lesedi gore re bone. Go ka se ke ga bo go itiragaletse fela gore lesedi le kgone go feta mo atemosefereng. Mme se se gakgamatsang le go feta ke selekanyo se sennyennye sa lesedi la ultraviolet le le kgonang go fitlha mo lefatsheng.
Ke ka ntlha yang fa seo se le botlhokwa?
Marang mangwe a ultraviolet a botlhokwa. Re tlhoka selekanyo se sennye sa one mo letlalong gore le tlhagise vitamin D, e e thusang mo marapong e bile go lebega e sireletsa mo kankereng le mo malwetseng a mangwe. Le fa go ntse jalo, fa marang ano a le mantsi thata, a baka kankere ya letlalo le bolwetse jwa lotha lwa leitlho (eye cataracts). Tsela ya tlholego e atemosefere e ntseng ka yone, e letla selekanyo se sennye fela sa marang ano a ultraviolet go fitlha mo lefatsheng—mme ke selekanyo se se tshwanetseng tota. Nna ke tsaya seo e le bosupi jwa gore go na le mongwe yo o bopileng lefatshe gore go nne le botshelo mo go lone.
Kgabagare nna le Huabi re ne ra tlhatswega pelo gore go na le Mmopi le gore o tlhotlheleditse Baebele. Ka 2005 re ne ra nna Basupi ba ga Jehofa mme jaanong re ruta batho ba bangwe Baebele.


text:
Noka ya Nata
Noka ya Nata kana ya Amanzanyama ke motswedi wa metsi wa tlholego mo borwa jwa Aferika. Mo lefatsheng la Botswana noka ya Nata ke motswedi wa metsi kwa [[Botswana|makgobokgobong] ]a Makgadikgadi , kwa ditshidi di nnang teng.[[Botswana|[[[0]]]]] Noka ya Nata e tshela mo Sua Pan{/0go tswa kwa dikgaolong tse di kwa botlhaba jwa Botswana le borwa bophirima jwaZimbabwe.
Contents
- 1 Selekanyo sa metsi a a tselegelang kwa Okavango go tswa kwa nokeng ya Nata
- 2 Tebelopele ya meamuso ya tlholego
- 3 Tlhaloso
- 4 Ke eng se se tlamileng gore go diragadiwe Lenaneo la Diphetogo tsa Mhama wa Metsi?
- 5 Tsamaiso eno e tsile go goga lobaka lo lo kae?
- 6 O ka tsibogela
- 7 Dipadi tse dingwe.
- 8 Mola wa makwalo
Selekanyo sa metsi a a tselegelang kwa Okavango go tswa kwa nokeng ya Nata[baakanya | edit source]
Selekanyo sa metsi a a tsenang mo makgobokgobong se farologana ngwaga le ngwaga, mme se se bake pharologanyo mo seemong sa morwalela ngwaga go tswa mo go o mongwe. Makgobokgobo a mo lefelong le le lekalekanang, mo go dire gore dipharologanyo tse di nnye di bake phetogo e kgolo mo seemong sa morwalela. Morwalela o, o bake mafaratlhatlha a dinoka tsa sennela ruri, megojwana, ditshutlha tse di fa gare ga metsi tsa setlhatsana sa koma,majwang a a dikaganyeditsweng ke metsi ka dipaka dingwe, dikgwa tse di kitlaneng le tse di mo komelolong ya letshitshi la noka.
Tebelopele ya meamuso ya tlholego[baakanya | edit source]
Tebelopele ya makgobokgobo ke go nna le tikologo e e dirisiwang ka kelelelo, e e ntshang ditirelo ka tlhamalalo, e bile e na le dipoelo tsa sennelaruri tse di kgaoganwang ka tekatekano ke bana-le-seabe ba mo gae, setshaba ka kakaretso le ba ditshabatshaba.
Tlhaloso[baakanya | edit source]
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo dikgolo. Mo godimo ga moo, e ntse e thusa Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.
Ke eng se se tlamileng gore go diragadiwe Lenaneo la Diphetogo tsa Mhama wa Metsi?[baakanya | edit source]
Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno.Go tla a tsewa metse efe la ntlha?Gore go tla a tsewa metse efe lantlha, go tla a laolwa ke mabaka a a farologaneng, mabaka a tshwana le gore ke metse efe e e nang le ditlamelo tse di setseng di siametswe go tsewa mme ke metse efe e ditlamelo tsa yone di sa ntseng di tshwanelwa ke go tlhabololwa seemo pele, jalo le jalo pele ga e tsewa. Metse e e nang le ditlamelo tse di e golaganyang le e mengwe le yone e ka nna ya tsewa ka nako yone eo. Thulaganyo eno e tla a dira gore dikgaolo le dikgaolo-potlana di sobokiwe di nne setlhopha mme di bo di ka tseelwa gongwe fa go ka kgonegang teng.
Tsamaiso eno e tsile go goga lobaka lo lo kae?[baakanya | edit source]
Go ya ka thulaganyo eno, Water Utilities Corporation e tla a tsaya ditsamaiso tsotlhe tsa metsi a a nowang mo Lefatsheng leno le ditirelo tsotlhe tsa metsi a a dirisitsweng mo dingwageng tse tlhano tse di tlang, go simolola ka Motsheganong 2009.
O ka tsibogela[baakanya | edit source]
- Nwetwe Pan
- Sua Pan
Dipadi tse dingwe.[baakanya | edit source]
- Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana) , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 [1]
- Chris McIntyre (2008) Botswana: Okavango Delta, Chobe, Northern Kalahari , Bradt publishers, 502 pages ISBN 1841621668


text:
Motse wa Bobonong
Contents
Tshimologo[baakanya | edit source]
Bobonong ke motse oo mo kgaolong ya legare ya Botswana o le dikilomethara di le masome a robabobedi go tswa kwa toropong ya Selibe Phikwe. Bobonong o na le dipalo tsa batho di le dikete dile lesome le borobabongwe. Babirwa ba fitlhelwa mo motseng o. Matlapa a a kgatlang matlho go bona a mapinki a fitlhelwa mo kgaolong ya Bobonong.
Bobonong ke ofisi kgolo ya kgaolo potlana ya Bobirwa o tsaya oura ele nngwe go tswa kwa Tuli Block ko lefelo la diphologolo la Tuli Game Reserve le leng teng. Bajanala ba bona boroko mo Mashatu le Tuli Safari Lodge.
Bobonong o na le sekolo se segolwane se se amogelang bana ba dikolo tse di potlana mo kgaolwaneng ya bobirwa. O na le diofisi tsa ga goromente jaaka ofisi ya ga Molaodi,sepatela se se potlana,ba sepodise,Poso,Motlobo wa dibuka le ko mmarakeng.
O ka dirisa tsela ee tswang Francistown e ralala Selibe Phikwe kana ee tswang Gaborone e feta ka Palapye fa o ya Bobonong, ditsela tse ka bobedi di na le dikontere di kgaogana mo tseleng e kgolwane ya bokone borwa e e fetang go tsweng mo Ramokgwebana go ya Ramatlabama
Ke motse oo nang le matlo a dikago tsa modiro wa setswana le wa segompieno, oo nang le motlakase o o ikanyegang segoolo bogolo ditlamelo tsa ditlhaeletsanyo mo malwapeng le wa matheka.
Jaaka e le kgaolo potlana ya Ofisi e tona o na le batho ba bantsi, go na le dibase tse di berekang go tswa Selibe Phikwe, Gaborone le metse e mengwe go tswa mo mafelong mo Botswana.
Badirela puso ba kopilwe go itshwaraganya le puso[baakanya | edit source]
Dikomiti tsa badirela puso di rotloeditswe go tshwaragana le tsa ditlhabololo tsa metse jaaka bodiredi e le bagakolodi mo ditogamaanong le ditlhabololo tsa setshaba.Seno se builwe ke modulasetilo wa khansele potlana ya Bobirwa mokhanselera Ishmael Legwaila a ema ka lefoko phuthego ya dikomiti tsa ditlhabololo tsa dikgotla tse di farologaneng tsa motse wa Bobonong Rre Legwaila yo a ntseng a tsamaya le metse ya kgaolo potlana ya Bobirwa a tshwara diphuthego tsa dikomiti tsa go nna jalo a re, go botlhokwa gore badirelapuso ba bereke le dikomiti tsa metse ka moono o le mongwe, a re bogolo jang ba boipelego ba e leng bone ba lebaganeng le tsa matshelo a batho ba metse ya magae.A re komiti kgolo ya bodirela puso (Village Extension Team) e tshwanetse ya tlhomamisa gore dikomiti tsa ditlhabololo di a tshela, di nonofile e bile di dira ditiro tse di nang le bokamoso tse di ka tlhabololang matshelo a batho le motse wa bone ka dikgakololo le thotloetso ya bodiredi.Rre Legwaila a re le yone puso tota ga e ka ke ya tsamaya sentle fa bodiredi jwa yone bo sa e gakolole ka jaana mapolotiki bone sa bone ke go dira melao le go buelelela setshaba mme ditlhabololo tsone di tsamaisiwa ke badirela puso ka e le bone matlho a puso.O bile a re ba eletsa go bona dikomiti tsa go nna jalo di godile e bile di itshetletse di dira ka mashetla le manontlhotlho di na le tebelopele e bile ba dira ditiro tsa ditlhabololo tse di nang le dipoelo go tsweleledisa ditlhabololo mo kgaolong ya bone.Modulasetilo a re ke sone se puso e neng ya tsaya tshwetso ya gore go nne le dikgaolo potlana mo kgaolong ya legare, e le maiteko a go atametsa ditlamelo kwa bathong.
Rre Legwaila o tlhalositse gore e re ntswa puso e tlhaelelwa ke madi, bone e le khansele ba leka ka natla go isa ditirelo kwa bathong ka bonnyennyane jo ba nang le jone ka jalo a ba rotloetsa go amogela khansele ka diatla tsoopedi.A re maikaelelo ke gore puso ya selegae e e akaretsang, khansele, ofisi ya molaodi, lekgotlana la kabo ditsha le bogosi ba tshwaraganele ditlhabololo ka e le bone konokono go bona gore ditlhabololo le merero ya selegae e tsamaya sentle.O bile a ikuela mo batsading go nna le seabe mo tlhokomelong ya bana ba dikhutsana go thusana le puso, a re bana ba go nna jalo fela jaaka bana ba ba nang le batsadi ba tlhoka lerato le tlhokomelo.Fa a tswa la gagwe mothusa modulasetilo wa khansele ya kgaolo ya legare mokhanselera Oabile Moupi o ne a supa maitlamo a konokono a re tiro ya dikomiti tsa ditlhabololo metse e a reng ke go tshwaraganya setshaba go se ruta tsamaiso le ditlhabololo, gammogo le go direla batho tshiamo ka go direla dilo mo pontsheng.Rre Moupi a re dikomiti tsa go nna jalo ke tsone baatlhodi le baletlanyi ba go bona gore dilo di dirwa sentle, le go tlhomamisa gore morafe le one o nna le seabe mo ditlhabololong.O ba gakolotse gore ga ba a tshwanela go itebaganya fela le ditiro tsa Ipelegeng, a re fa ba ka tswa ka mananeo a a kwenneng a a ka ba thusang go dira ditiro tsa ditlhabololo tse ba ka kgonang go thapa batho ka ditiro tsa bone go tlhabolola bangwe ka bone, a re ga a re ba se ka ba nna le seabe mo Ipelegeng.A re ba ka dira jalo ka dikgakololo tsa ba boipelego le go ithuta kwa dikgaolong tse dingwe tse di gatetseng pele ka go twe dilo makwati, e le go rotloetsa gore batho fetoge ba itirele.Mothusa modulasetilo wa komiti ya VDC ya Bobonong bophirima Rre Matoteng Gaborone, a re ba komiti ya VET ga ba dirisane nabo ka jaana ba sa tsene diphuthego tsa bone le fa ba laleditswe go ba neela bogakolodi. A re ba boipelego ga ba ba thuse sentle ntswa go na le diofisi tse di tlhabolotsweng gore ba direle kwa go tsone kwa dikgotleng tse di farologaneng tsa motse wa Bobonong.
Banana ba kopa thutuntsho[baakanya | edit source]
Banana ba motse wa Bobonong ba kopile badiri ba Lephata la banana go ba rulaganyetsa dithuto tsa go ba fa lesedi ka go ikopela mananeo a bone, gore dikopo tsa bone di tle di atlege.E rile ba bua kwa phuthegong e e neng e rulagantswe ke lephata leo,go ba tsibosa ka mananeo a banana bosheng, ba supa fa go le botlhokwa gore ba rutwe ka go tlatsa difomo tsa ikopelo madi. Ba ne ba tlhalosa fa ba lapisitswe ke go aga ba kopa dithuso tsa madi mme go se nko e tswang lemina.Mongwe wa banana Rre Godfrey Maake yo o duleng ka mogopolo oo,o ne a tlhalosa gore thutuntsho e ka sologela banana molemo fela thata ka ba ka simolola go ikopela ka bontsi ka ba tlaa bo ba na le lesedi ka ikopelo madi.Mongwe wa banana Rre Robert Bantsinyana le ene o ne a tlhalosa fa a amogela mogopolo oo ka tsoo pedi ka a ne a setse a tlelwa ke boitlhobogo.E rile Mookamedi wa Lephata la Banana mo kgaolong potlana ya Bobirwa, Rre Galeemelwe Ntsebele a ntsha la gagwe, le ene a galaletsa mogopolo oo a tlhalosa fa ene le ba lephata la gagwe ba tlaa rulaganyetsa thuto seka dipuisano mo nakong e e tlang.
Dikgoge tsa kwa ntle[baakanya | edit source]
Template:Botswana largest cities
Coordinates: 21°58′S 28°20′E / 21.967°S 28.333°E
[[Category: Mafelo a a nang le batho ba bantsi mo Botswana]]


text:
A lo Thusa ka Dilwana Tsa Namolo ka Nako ya Dikotsi Tsa Masetlapelo?
Ee, gantsi Basupi ba ga Jehofa ba a thusa fa go nna le dikotsi tsa masetlapelo. Re thusa Basupi le batho ba e seng Basupi ka dilwana tsa namolo, go dumalana le taelo ya Baebele e e mo go Bagalatia 6:10 e e reng: “A re direng se se molemo mo go botlhe, mme segolobogolo mo go ba ba amanang le rona mo tumelong.” Gape re leka go kgothatsa batho le go ba thusa ka dilo tsa semoya, e leng dilo tse ba di tlhokang thata ka dinako tseo.—2 Bakorintha 1:3, 4.
Mokgatlho
Morago ga kotsi ya masetlapelo, bagolwane ba diphuthego tsa mafelo a a amegileng ba ikgolaganya le batho botlhe ba ba mo diphuthegong tseo go bona gore a ba babalesegile le gore ba ka ba thusa jang. Go tswa foo, bagolwane ba itsise ofisi ya lekala ya Basupi ba ga Jehofa ya mo lefelong leo se ba se fitlheletseng le gore ba lekile go thusa ka ditsela dife.
Fa e le gore diphuthego tsa lefelo leo ga di kgone go naya batho thuso e e lekaneng ya namolo, Setlhopha se se Laolang sa Basupi ba ga Jehofa se rulaganya go thusa ka dilo tse di tlhokegang. Eno ke yone tsela e Bakeresete ba bogologolo ba neng ba tlhokomelana ka yone ka nako ya leuba. (1 Bakorintha 16:1-4) Ofisi ya lekala ya lefelo leo e tlhoma Dikomiti Tsa Namolo Tsa Dikotsi Tsa Masetlapelo gore di rulaganye le go kaela tiro eo. Basupi ba ba tswang kwa dinageng tse dingwe ba ithaopela go dirisa nako ya bone le dilwana tsa bone gore ba thuse.—Diane 17:17.
Meneelo
Mengwe ya meneelo e e rometsweng kwa ofising ya lekala ya Basupi ba ga Jehofa e dirisediwa go thusa batho ba ba amilweng ke dikotsi tsa masetlapelo. (Ditiro 11:27-30; 2 Bakorintha 8:13-15) E re ka tiro eno e dirwa ke baithaopi ba ba sa duelweng, meneelo e e ntshitsweng e dirisediwa tiro ya namolo, ga e dirisiwe ka tsela e mekgatlho mengwe ya namolo e dirisang madi ka yone. Re tlhomamisa gore re dirisa meneelo yotlhe sentle.—2 Bakorintha 8:20.


text:
Kgaolwana ya Kgalagadi
Template:Infobox district Kgalagadi ke kgaolo e e mo borwa bophirima mo Botswana, mo mololwaneng wa Botswana le Namibia. Diofisi tse dikgolo di ko Tsabong. Kgalagadi o tsaya bophara jo bontsi jwa sekaka sa Kalahari. O na le sekgala sa dikilomethara di le 105,200, ka ngwaga wa 2001 palo ya batho e ne e le 42,000. Kgaolo ka bontsi e tserwe ke lefelo la boitapoloso la Kgalagadi Transfrontier, e e tswelelelang ko Aferika Borwa.
Contents
Lefelo[baakanya | edit source]
Kgalagadi e tshwaraganetse melelwane le dikgaolo tse di latelang:
- Kgaolo ya Omaheke, Bokone bophirima ,Namibia
- Kgaolo ya Hardap, borwa bophirima, Namibia
- Kgaolo ya North Cape, borwa, Aferika Borwa
- Kgaolo ya Bokone Bophirima, Aferika Borwa, Borwa
Melelwane ya mo gae
- Kgaolo ya Ghanzi-Bokone
- {Kgaolo ya Kweneng-bokone botlhaba
- Kgaolo ya Borwa-Botlhabatsatsi
Dikgaolo-potlana[baakanya | edit source]
Dikgaolo_Potlana tsa Kgalagadi di akaretsa
- Hukuntsi
- Tshabong
Bonno Jwa Batho[baakanya | edit source]
Lefelo le le nang le batho ba bantsi mo kgaolong ke la Tsabong le le neng le na le dipalo tsa batho di le 6,591 ka ngwaga wa 2001, fa Hukuntsi di ne di le 3,807,Kang dipalo tsa botho di le 3,744. Metse e e neng ya balwa ka palo batho ya ngwaga wa 2001
' Kgalagadi-Borwa
- Bogogobo, Bokspits, Bray, Gachibana, Khisa, Khuis, Khwawa, Kokotsha, Kolonkwane, Makopong, Maleshe, Maralaleng, Maubelo, Middlepits, Omaweneno, Phepheng (Draaihoek), Rapples Pan, Struizendam, Tshabong, Vaalhoek, Werda
' Kgalagadi Bokone
- Hukuntsi, Hunhukwe, Inalegolo, Kang, Lehututu, Lokgwabe, Make, Monong, Ncaang, Ngwatle, Phuduhudu, Tshane, Ukwi, Zutswa
Bojanala bo ka namola banana mo lehumeng[baakanya | edit source]
Banana ba kgaolo ya Kgalagadi ba kgothaditswe go batla ditsela tsa go tsena mo kgwebong ya bojanala.Go ne go gakolola mopalamente wa kgaolo ya kgalagadi bokone Rre Phillip Khwae kwa dithuto puisanong tsa lephata la bojanala kwa motseng wa Kang ka bofelo jwa beke. Rre Khwae o kgothaditse banana a ba kopa gore ba inaakanye le bojanala, ka bo ka thusa mo go lwantsheng lehuma le le apesitseng kgaolo ya gagwe kobo ka lestshoba. O tswelela ka go ba rotloetsa go tlhoafalela dithuto.
Mogolwane mo lephateng la bojanala Rre Moremi Mabote, ene o ne a bolelela banana gore puso e simolotse go rotloetsa dikgwebo tsa Batswana, a re dikgwebo di sale boutsana mo kgaolong ya Kgalagadi jaaka tsa go supegetsa bajanala lefatshe, tsa ngwao ka kakaretso le tsa maroko. A re lephata la bone le tshwara moletlo wa bojanala ngwaga le ngwaga go rotloetsa ngwao ka kakaretso le gore bagwebi ba tle go abelana dikitso ka go tlhabolola dikgwebo. A re seemo se se sa iketlang sa itsholelo se ba pateleditse gore monongwaga ba lebagane fela le dithuto puisano jaanong go na le ditiragalo tsa dingwaga tse di fetileng tse di neng di akaretsa dikhwaere le disupiwa tsa ngwao. Rre Moagele go tswa lephateng la diphologolo makgabisa o ne a gwetlha banana go rua bontshe le diphologolo tse dingwe tsa naga
O ka tsibogela[baakanya | edit source]
- Dikgaolo-potlana tsa Botswana


text:
Motsana wa Topisi
Radisele ke motse o o mo kgaolong ya legare la Botswana. Motse wa Topisi o sekgale sa masome a matlhane (55) km gotsweng bokone jwa Palapye, go bapisa tsela ya Palapye–Francistown, mo palong batho ya ngwaga wa 2001 go ne go nale batho ba le 1,289.[3]
Contents
Lehuma la banni ba Topisi le Dikgalwana tse dingwe[baakanya | edit source]
Botlhoki e ntse ke kgwetlho e tona kwa kgaolong potlana ya Palapye jaaka bomme ba le bantsi go feta borre ba humanegile. Modulasetilo wa khansele potlana ya kgaolo Rre Onneetse Ramogapi o boletse beke eno gore mo batlhoking ba ba 1507 ba ba kwadisitsweng, ba ba 1062 ke bomme fa borre ba le palo potlana.A re se se swabisang ke gore ba ba thusiwang ka lenaneo le ga ba kgatlhegele mananeo a go ba thusa go itshetsa. "Batho bano ba santse ba ikaegile thata ka mephako ya mmuso mo ba sa dumeleng go ipopa ditlhopha kgotsa ka bonosi ba inaakanya le ditiro tsa go ba nonotsha mo itsholelong," a tlhalosa.Rre Ramogapi le gale a re khansele e tsweletse ka go rutuntsha le go batlisisa tse di tlhokwang ke batho ba, le go lwantsha kgwetlho eo.O bile a lela ka tlhaelo ya madi a tlhokomelo ya dikhutsana le lenaneo la tlhokomelelo mo lwapeng le a reng, le ntswa le na le palo e ntsi ya dikhutsana tse di kwadisitsweng ya 2390, le direla mo tlhaelo ya madi ya boleng jo bo fetang P5 million.Khansele potlana eo e setse e phuthile ditlhopha tse some tse di tlaa tsenang mo mananeong a go tsosolosiwa a go solofetsweng a tlaa thusa batho ba le 15.Rre Ramogapi o boletse gore mananeo a a akaretsa madirelo a le mabedi a borotho kwa Malaka le Lecheng a a rekisetsang dikole tse dipotlana mo metseng ya bone.O boletse gore ditiro tse di busa dipoelo tsa kgwedi tsa selekanyo se se fa gare ga P1200 le P1600, tse mo go tsone beng ba duelwang P300 mongwe le mongwe.
Metlhale ya go inamola leuba[baakanya | edit source]
Fa godimo ga moo modulasetilo wa khansele potlana eo a re thuo ya dipodi kwa Mokungwane le yone e busa maduo, ka jaana mongwe wa barui o setse a rekisitse tse tlhano ka P500 nngwe le nngwe fa babangwe ba babedi ba santse ba tlaa rekisa.Le fa go ntse jalo a re ditiro tsedingwe tse pedi ga di ise di dire dipoelo mo kgaolong eo ka di santse di le disha thata."Tsa go loga, thuo ya dinotsi le masingwana a ka fa segotlong ga di ise di ntshe maduo a a bonalang ka di sale disha," a tlhalosa.Rre Ramogapi o bile a re go na le thulaganyo ya go dira dinnkgwana e e fatlhogang kwa Palapye, e maloko a yone ba tlaa rutuntshiwang kwa Gabane Pottery pele ga bokhutlo ja ngwaga ono wa madi.Fa godimo ga moo, a re go na le ditiro tse supa tse di tlaa nshediwang madi mo ngwageng o o tlang wa madi tse di akaretsang kapei ya borotho kwa Mokgware, Topisi, Matlhakola, Mogapinyana le Tamasane.Tsedingwe di akaretsa go loga le go roka kwa Lerala le Palapye.


text:
Motse wa Molalatau
Molalatau ke motse o o mo kgaolong ya legare mo Botswana. O bonwa kwa bolhaba jwa nko ya Botswana, mo teng ga sekgele sa dikhilomethara tse di makgolo le Zimbabwe gape le Afrika Borwa. Mo palo bathong ya ngwaga wa 2001 dipalo di ne di le 1,788 tsa batho. Ga gona sepe se banni ba ikaegileng ka sone go tsholetsa itsholelo ya bone ka gore banni ke balemi ba ba lemelang go itsetsa.
Molalatau o biditswe ka leina la noka e e fetang mo bokone jwa motsana gape e bonwa mo sekgeleng sa dikhilomethara tse di masome a mabedi go tsweng motseng wa Bobonong yo o eleng one o o fang ditirelo mo kgaolong . Banni ba Molalatau ke Babirwa gape ba bua puo ya sebirwa ka tlholo ba tswa kwa botlaba jwa nko ya lefatshe mo lefelong go dikologa fa dinoka di kopanelang teng ya Limpopo le Motloutse. Ba ne ba patikiwa go tswa mo lefelong le ke barongwa ba ga Mmamosadinyana go fa kompone ya British South Africa Company e eileng ya fiwa lefatshe le ba atlolosa boleele jwa noka ya Limpopo mo teng ga Botswana ke Khama III.
Batho ba ba ne ba eteletswe pele ke kgosi Malema morago ga go nna le dikgogakgono le puso ya barongwa ba ga Mmamosadinyana e direla go tsweng Serowe.
Contents
Dikhutlola dingwe di tla seegelwa fa thoko[baakanya | edit source]
Mopalamente wa Bobirwa, Rre Shaw Kgathi a re ka ntata ya kwelo tlase ya itsholelo, ditiro dingwe tsa ditlhabololo di tlaa seegelwa fa thoko lefatshe ka bophara go balelwa kgaolo ya Bobirwa.A re mafatshe a neng a reka diteemane tsa lefatshe leno le o ne a amilwe ke kwelo tlase ya itsholelo, a re seemo se, se ka nna sa felela se bakile go kgaolwa ga babereki mo ditirong.Legale mopalamente a re mme e tlaare fa seemo sa itsholelo se ka tokafala ke gone ditiro tse di tlaa dirwang, a tlhalosa fa go na le tse di tlaa tswelelang di dirwa jaaka go agwa ga letamo la Thune le a reng go setse go simolotswe, go agwa ga matlo a bodiredi le go betlwa ga tsela ya Bobonong/Tsetsebye.Rre Kgathi yo a neng a buisa diphuthego tsa kgotla kwa metseng ya Motlhabaneng, Mathathane le Molalatau o boletse fa go le botlhokwa gore setshaba se nne le seabe mo ditlhabololong le go thusa go atolosa itsholelo go na le go baya fela pusong.Kgathi yo gape e leng tona wa banana, metshameko le ngwao a re, dikomiti tsa ditlhabololo tsa metse le dingwe di tshwanetse tsa tswa ka maano a go dira madi ka ditsela tsedi farologanyeng go tlhabolola metse ya bone.Mo dikganyeng tse dingwe mopalamente o gwetlhile batsadi go tsaya thuto ya bana ka tlhwaafalo mme ba tshwaragane le barutabana ka jaana thuto e le yone motswedi wa botshelo mo matshelong a gompieno a diphetogo.A re ba rotloetse bana go itebaganya le dithuto tsa bone go na le go inaakanya le nno tagi, boganana, tsa marato le ditiro tsa borukhutlhi ka gore, dika ba senyetsa bokamoso jwa bone, a re ba ba feditseng sekole ba sena ditiro ba inaakanye le mananeo a banana a dithuso go itirela bokamoso.
Banni ba akgolwa[baakanya | edit source]
Legale Rre Kgathi o ne a akgola dikole tse di dirileng sentle mo maduong a ngogola, a re ba itsolopanye go dira ka bonatla go feta fa ba dirileng teng.A re mme tse di saletseng kwa morago o kopa barutabana ba ba neelang tshwene marapo go dira natla ka gore metlha ga se ya maloba ka jaana go berekwa ka dielo.A re bone e le barutabana ba neetswe thuto e e ba sologetseng moelemo mo matshelong a bone mme le bone ke tshwanelo gore ba neele bana thuto e e tla a solegelang molemo bokamoso jwa bone.O bile a kopa banni ba metse e, gore fa ba na le mathata a a tlhokanang le thuso ya gagwe ga ba tshwanela go emela diphuthego tsa kgotla, a re ba ikopanye le ba ofisi ya gagwe, ya ga molaodi kana ya mogolwane wa khansele go kopa thuso.Modula setilo wa lekgotlana la kabo ditsha la Bobonong, Rre Morgan Makgasane a re ba dumalane gore gonne le koketso ya lefatshe kwa ba ka atolosetsang ditsha tsa masimo a batho ba motse wa Motlhabaneng teng.Rre Makgasane a re sebe sa phiri ke gore ba na le bothata ba gore batho bangwe bane ba ipeile masimo, a a reng a ka dira gore bangwe ba tlhaelelwe ke lefatshe.Modulasetilo a re ba setse ba segile ditsha tsa masimo a motse oo, dile masome a mararo mme ba tsweletse ka go sega, a re bothata jo bongwe ke gore lefatshe la bone le na le matlapa a mantsi le melapo mme se se bo dira gore lefatshe le ngotlege.Fela jaaka kwa metseng e mopalamente e tshwareng diphuthego kwa go yone, banni ba metse e ba supile matshwenyego mabapi le bogodu jwa loruo jo ba reng bo dirwa ke batho ba lefatshe la Zimbabwe.Banni ba motlhabaneng ba ne ba ngongoregela gore batlhoki ga ba thusiwe sentle le gore bana ba sekole ba ba tlhokang ba thusiwe go fitlhelela ba fetsa dithuto tsa bone gona le gore ba thusiwe go ema bale dingwaga dile 18.Mogolwane wa boipelego, Rre Sandy Molosiwa a re bana ba ba tsenang sekole ba thusiwa go fitlhelela ba fetsa dithuto tsa bone fa ba sekasekilwe go bonnwe letlhoko la bone.


text:
Natale
Tshimologo[baakanya | edit source]
Natale ke motse o o mo kgaolong ya legare mo Botswana. Motsana o o bonwa dikhilometara dile masome a le boraro kwa bophirima jwa toropo ya Francistown, mme gape o na sekolo se se potlana. Mo palo bathong ya ngwaga wa 2001 dipalo di ne di le 1,719.
Dtso tsa motse[baakanya | edit source]
Ditso di supa fa banni ba motse o ba ne ba tlholega kwa lefatsheng la Zimbabwe.Motse wa Natale o mo tseleng ee yang kwa Orapa.E rile ka dintlwa tsa bogologolo banni ba siela mo Botswana go bona botshabo jo bo sireletsegileng mme ba felela ba filwe boagedi mono.Banni ke ba letso la sekalaka,teme tse ba di buang ke tsa sekalaka le Setebele. Go nale kgosi le kgosana ba eteletse motse o.Motse o mongwe oo mabapi le motse o ke wa Borolong.
Ditlamelo[baakanya | edit source]
Motsana wa Natale o santse o tlhabololwa,mo nakong ya gompieno o santse o nale tsela ya dikoloi ee tswelang kwa toropong ee epeng teemane ya Orapa.Palo ya botho ke yone ee rotoetsang ditlhabololo tse.Ba kompone ya Mascom le Orange ba sa tswa go gokelela tshipi ya maranyane e le tsela ngwe ya go tlhabolola mohama wa dipuisanyo ka megala ya letlheka.
Bokhutlo[baakanya | edit source]
Motse wa Natale ke motse oo itsegeng ka kagiso le tlhokgamo ke ka moo o itsegeng mo Botswana.Dipalo tsa borukuthi di a laolesega ntateng ya gore batho ba totana ebile mongwe le mongwe o tlhaloganya ditshwanelo tsa batho ba bangwe.Fa o tsena mo Natale o kgatlhantshiwa ke batho ba ba nang le lorato bogolo jang fao le moeti.


text:
A Basupi ba ga Jehofa Ba na Le Baebele ya Bone?
Basupi ba ga Jehofa ba dirisitse dithanolo tse dintsi tse di farologaneng fa ba ithuta Baebele. Mme fa Thanolo ya Lefatshe le Lesha ya Dikwalo Tse di Boitshepo e le teng ka dipuo dingwe, re rata go dirisa yone thata ka gonne e na le leina la Modimo, e nepile e bile e a utlwala.
E na le leina la Modimo. Bagatisi bangwe ba Baebele ga ba tlotlomatse Mokwadi wa yone. Ka sekai, thanolo nngwe ya Baebele e na le lenaane la maina a batho ba feta 70 ba ba nnileng le seabe mo go gatisiweng ga yone. Le fa go ntse jalo, yone Baebele eno ga e umake leina la Mokwadi wa yone—Jehofa Modimo—gotlhelele!
Thanolo ya Lefatshe le Lesha yone e buseditse leina la Modimo mo le neng le tlhaga gone mo mekwalong ya ntlhantlha ka makgetlho a ka nna dikete e bile maina a batho ba ba mo komiting e e neng e ranola Baebele eno ga a kwalwa.
E nepile. Ga se dithanolo tsotlhe tse di tlhalosang molaetsa wa Baebele ka tsela e o neng o le ka yone go tswa kwa tshimologong. Ka sekai, thanolo nngwe e ranola Mathaio 7:13 jaana: “Tsenang ka kgoro e tshesane, ka gonne kgoro e e yang kwa diheleng e atlhame e bile tsela e e yang teng e motlhofo.” Le fa go ntse jalo, mokwalo wa ntlhantlha o dirisitse lefoko “tshenyego” e seng “dihele.” Baranodi ba ka tswa ba dirisitse lefoko “dihele” ka gonne ba ne ba dumela gore baikepi ba tla tlhokofadiwa ka bosakhutleng kwa molelong wa dihele. Mme kgopolo eno ga e tswe mo Baebeleng. Ka jalo, Thanolo ya Lefatshe le Lesha e ranola temana eo jaana ka nepo: “Tsenang ka kgoro e tshesane; ka gonne tsela e e isang tshenyegong e atlhame e bile e bulegile.”
E a utlwala. Thanolo e e molemo e tshwanetse e bo e nepile, e utlwala sentle e bile e tlhaloganyesega motlhofo. Ela tlhoko sekai seno. Mo go Baroma 12:11, moaposetoloi wa Mokeresete e bong Paulo o dirisitse mafoko a fa a ranolwa jaaka a ntse a kayang “go bedisa moya.” E re ka mafoko ano a sa utlwale ka Setswana, Thanolo ya Lefatshe le Lesha e ranola temana eno ka tsela e e tlhaloganyesegang motlhofo. Ya re Bakeresete ba tshwanetse go ‘tuka mo moyeng.’
Mo godimo ga gore Thanolo ya Lefatshe le Lesha e dirisa leina la Modimo, e nepile e bile e utlwala sentle, go na le sengwe se e tlhomologileng ka sone: Ga e rekisiwe. Seno se dira gore batho ba le dimilione ba kgone go bala Baebele ka puo ya bone—tota le fa ba ne ba ka se kgone go ithekela Baebele.


text:
MORANANG 7, 2014 | JEREMANE
Richard Rudolph, yo o Neng a Tsenngwa mo Dikampeng Tsa Pogisetso, o Swela Kwa Jeremane a le 102
SELTERS, Jeremane—Richard Rudolph, Mosupi wa ga Jehofa yo o neng a tsenngwa mo dikampeng di le tlhano tsa pogisetso tsa Banasi le mo kgolegelong ka nako ya puso ya Bokomonisi, o sule ka Ferikgong 31, 2014. O ne a na le dingwaga di le 102.
Fa Banasi ba simolola go busa ka 1933, tiro ya Basupi ba ga Jehofa e ne ya thibelwa mo dikarolong tse dintsi tsa Jeremane. Ka ntlha ya seo, Basupi ba le 11 300 ba ile ba tsenngwa mo kgolegelong ke Banasi, mme ba le 4 200 mo go bone ba ile ba isiwa kwa dikampeng tsa pogisetso go akaretsa Rre Rudolph. Batho ba ka nna 1 500 ba ile ba tlhokafala. Mo pusong ya Banasi, Rre Rudolph o feditse dingwaga di le robongwe a le mo kgolegelong le mo dikampeng tse tlhano tsa pogisetso, go akaretsa dikampa tse di itsegeng thata ka bosetlhogo tsa Sachsenhausen le Neuengamme, kwa go neng ga tshwarwa batho ba feta 300 000 le kwa batho ba ka nna 140 000 ba swetseng teng.
Ka 1944, Rre Rudolph o ile a fudusediwa kwa kampeng e e laolwang ke Neuengamme ya Salzgitter-Watenstedt. Tumelo ya gagwe e ne e sa mo letle gore a dire tiro epe e e amanang le go dira dibetsa mme ka ntlha ya seno o ne a tshosediwa ka go bolawa. Le fa go ntse jalo, lesole le le botsalano la SS le le ileng la kgatlhiwa ke tumelo ya ga Rudolph le ile la mo fitlha mo terakeng ya dijo gore a se ka a bolawa.
Morago ga Ntwa ya Lefatshe II, Rudolph o ne a tswelela ka tiro ya gagwe ya bodumedi e le Mosupi wa ga Jehofa mo Soviet Occupation Zone, e moragonyana e neng ya bidiwa German Democratic Republic (GDR). O ile a tshwarwa gape ka 1950 mme a atlholelwa go ya kgolegelong. Palogotlhe ya dingwaga tse a di feditseng kwa kgolegelong ka ntlha ya tumelo ya gagwe di feta 19.
Ka masomesome a dingwaga, mokgele wa ga Richard Rudolph e ne e le go rerela ba bangwe molaetsa wa Baebele le go ba bolelela ka se a se ithutileng mo nakong e e fetileng malebana le ditlamorago tse di botlhoko tsa tlhaolele. Ka 2009, moithuti wa Mojeremane, e bong Ann-Jacqueline Frieser o gapile dikgele tse pedi ka ntlha ya potsolotso le polelo ya botshelo jwa ga Richard Rudolph mo Kgaisanong ya Hisitori ya Moporesidente wa Puso, e e bidiwang “Bagaka: Ba Tlotlomaditswe—Ga ba Tlhaloganngwe—Ba Lebetswe.” O tsere maemo a ntlha mo porofenseng ya Rheinland-Palatinate mme o ne a nna mongwe wa baithuti ba bararo ba ba gapileng sekgele sa Puso.
Wolfram Slupina, mmueledi wa Basupi ba ga Jehofa mo Jeremane a re: “Richard Rudolph e ne e se tsala e e rategang le moobamedi ka rona fela mme gape e ne e le motho wa botlhokwa mo hisitoring. O re tlhometse sekao se se molemo ka tumelo le bopelokgale jwa gagwe.”
Media Contact(s):
International: J. R. Brown, Office of Public Information, tel. +1 718 560 5000
Germany: Wolfram Slupina, tel. +49 6483 41 3110


text:
Monna o Thibelwa go Ipolaya Kwa Sky Tower
Mosupi wa ga Jehofa yo o nang le dingwaga di le 80 e bong Graham Browne, o ne a thusa monna mongwe yo o sa itekanelang sentle mo tlhaloganyong gore a se itatlhele kwa tlase go tswa kwa Sky Tower e e kwa Auckland, New Zealand, e e leng bogodimo jwa dimetara di le 328. Graham o ne a re: “Fa monna yono a ne a kopa go bua le Mosupi wa ga Jehofa, mapodise a ne a mpitsa mme a nkopa gore ke thuse.
“Badiri ba kwa Sky Tower ba ne ba mpofa ka kgole e e sireletsang mme ba bofa Baebele ya me ka mogala o moleele. Go tswa foo mapodise a ne a nkisa mo boalong jo bo kwa ntle jo batho ba kgonang go leba lefelo ba le kwa go lone, jo bo leng dimetara di le 192 go tswa kwa tlase. Go ne go foka phefo e tsiditsana. Monna yo o neng a batla go itatlhela kwa tlase o ne a nnetse kgakajana le nna go ela kwa bofelong jwa moago a lepeleditse maoto.
“Ke ne ka buela kwa godimo ke mmolelela gore ke Mosupi wa ga Jehofa mme ke batla go mo thusa. Mme fa ke sena go rapelela mo pelong, ke ne ka bula Baebele mme ka simolola go bua le ene.
“Ke ne ka mmolelela gore botshelo bo boitshepo, e leng setlhogo sa puo e ke neng ke sa tswa go e neela kwa Holong ya rona ya Bogosi.
“ Ke ne ka re, ‘Modimo o go tsaya o le botlhokwa, e bile o go file mpho e e botlhokwa thata e leng botshelo. Mmontshe gore o anaanela mpho eno. Tsweetswee, tla ka kwano, mo lefelong le le sireletsegileng.’
“Gape ke ne ka bala ditemana di le mmalwa tsa Baebele, go akaretsa le Johane 3:16, e e reng: ‘Gonne Modimo o ratile lefatshe mo go kalo mo a bileng a ntsha Morwawe yo o tsetsweng a le esi, gore mongwe le mongwe yo o dumelang mo go ene a se ka a senngwa mme a nne le botshelo jo bo sa khutleng.’
“ Ke ne ka mo raya ka re, ‘Seno se raya gore Modimo o a go rata e bile o batla gore o tshele.’
“Kwa tshimologong, monna yono o ne a lebega a sa reetsa. Ka jalo ke ne ka rapela Jehofa mo pelong ke mo kopa gore a nthuse gore ke fitlhelele pelo ya monna yono. Kgabagare o ne a ema ka iketlo a bo a nkatamela. O ne a hutsafetse thata.
“ O ne a re, ‘Bosheng jaana Basupi ba ga Jehofa ba ne ba nketetse mme ke ne ka ba leleka. Seo se dira gore ke ikutlwe ke le molato thata. A lo tla intshwarela?’
“ Ke ne ka mo tlhomamisetsa jaana, ‘Tota bangwe ba rona re ne re dira jalo pele re nna Basupi. Tlhomamisega gore Jehofa o tla go itshwarela.’
“ O ne a re, ‘Ke a leboga, seo se dira gore ke ikutlwe botoka.’
“ Ke ne ka re, ‘Nna ke sireletsegile ka gonne ke ipofile ka kgole e e sireletsang, mme ke tshoga gore fa o ka wa, botshelo jwa gago jo bo tlhwatlhwakgolo bo tla fela. Seo se tla hutsafatsa Jehofa thata. Tsweetswee, ke kopa gore o tle ka kwano mo lefelong le le sireletsegileng.’
“Ke ne ka lemoga gore o ne a simolola go ritibala. O ne a bua jaana ka bonolo, ‘Go siame. Ke a tla.’
“O ne a tla fa ke neng ke eme gone mme ka bonako mapodise a mo isa kwa lefelong le le sireletsegileng. Ke ne ke tlotlile le ene mo e ka nnang sebaka sa ura.”
Basupi ba ga Jehofa ba amega ka batho ba bangwe go tswa pelong, bogolo jang ba ba tshwenyegileng mo maikutlong. Mo lefatsheng lotlhe, ba dirisa Dikwalo go naya batho tsholofelo, kgomotso le go ba tlhomamisetsa gore ruri Modimo o amega ka bone.


text:
Mappe per le principali città in Botswana
Gaborone, Francistown, Molepolole, Maun, Serowe, Kanye, Mochudi, Lobatse, Bobonong, Letlhakane, Ghanzi, Kasane, Gweta, Kang, Manyana, Serule, Werda, Nokaneng, Mosetse, Sepopa, Pandamatenga, Dutlwe, Sekoma, Tshane, Kokong, Lephepe, Khuis, Kule, Rakops, Tshwaane, Ramathlablama, Tskukudu, Tshabong, Jwaneng, Selebi Phikwe, Shakawe, Sua-pan, Nxai Pan Nationalpark, Ngami See, Gerufa, Gcoverega, Kutse Game Reserve, Gemsbok National Park, Kalakamate, Kanyu, Kakoaka, Kasinka, Mahalatswe, Makgadikgadi Pans Game Reserve, Mamuno, Mabuasehube Game Reserve, Moremi Wildlife Reserve, Mosomane, Matapa, Mabeleapodi, Chobe National Park


text:
Moya o o Boitshepo ke Eng?
Karabo ya Baebele
Moya o o boitshepo ke maatla a Modimo a a dirang. (Mika 3:8; Luke 1:35) Modimo o romela moya wa gagwe kwa lefelong lengwe le lengwe, e le maatla a a diragatsang thato ya gagwe.—Pesalema 104:30; 139:7.
Mo Baebeleng, lefoko “moya” le ranotswe go tswa mo lefokong la Sehebera ru′ach le la Segerika pneu′ma. Gantsi mafoko ao a kaya maatla a Modimo a a dirang, kgotsa moya o o boitshepo. (Genesise 1:2) Le fa go ntse jalo, gape Baebele e dirisa mafoko ao ka ditsela tse dingwe:
Mohemo.—Habakuke 2:19; Tshenolo 13:15.
Phefo.
—Genesise 8:1; Johane 3:8.
Maatla a a dirang gore dibopiwa di tshele.
—Genesise 6:17.
Tshekamelo kgotsa boikutlo jwa motho.
—Dipalo 14:24.
Dibopiwa tsa semoya, go akaretsa Modimo le baengele.—1 Dikgosi 22:21; Johane 4:24.
Dilo tseno tsotlhe di kaya sengwe se batho ba sa kgoneng go se bona mme se tlhagisa dilo tse di bonalang. Ka tsela e e tshwanang, moya wa Modimo “fela jaaka phefo, ga o bonale, ga o na sebopego e bile o na le maatla.”
Gape Baebele e bua ka moya o o boitshepo wa Modimo e le “diatla” kgotsa “menwana” ya gagwe. (Pesalema 8:3; 19:1; Luke 11:20; bapisa Mathaio 12:28.) Fela jaaka mmetli a dirisa diatla le menwana go dira tiro ya gagwe, Modimo o dirisitse moya wa gagwe go dira dilo tse di latelang:
Lobopo.
—Pesalema 33:6; Isaia 66:1, 2.
Baebele.
—2 Petere 1: 20, 21.
Dikgakgamatso tse di dirilweng ke batlhanka ba gagwe ba bogologolo le go rera ga bone ka tlhagafalo.—Luke 4:18; Ditiro 1:8; 1 Bakorintha 12:4-11.
Dinonofo tse di molemo tse batho ba ba mo ikobelang ba di bontshang.
—Bagalatia 5:22, 23.
Moya o o boitshepo ga se motho
Fa Baebele e bitsa moya wa Modimo e re ke “diatla,” “menwana” kgotsa “mohemo” wa gagwe, e bontsha gore moya o o boitshepo ga se motho. (Ekesodo 15:8, 10) Diatla tsa mmetli ga di kgone go bereka kwantle ga mogopolo le mmele wa gagwe; ka tsela e e tshwanang, moya o o boitshepo wa Modimo o bereka fela ka tsela e a o laolang ka yone. (Luke 11:13) Baebele gape e bapisa moya wa Modimo le metsi e bile e o amanya le dilo tse di jaaka tumelo le kitso. Dipapiso tseno tsotlhe di bontsha gore moya o o boitshepo ga se motho.—Isaia 44:3; Ditiro 6:5; 2 Bakorintha 6:6.
Baebele e bua ka leina la ga Jehofa Modimo le leina la Morwawe, e bong Jesu Keresete; mme ga go na gope fa e buang ka leina la moya o o boitshepo. (Isaia 42:8; Luke 1:
Dikgopolo tse di seng boammaaruri ka moya o o boitshepo
Se se seng boammaaruri: Moya o o boitshepo ke motho e bile ke karolo ya Tharonngwe, jaaka go bontshitswe mo go 1 Johane 5:
Boammaaruri: Mo go 1 Johane 5:
Se se seng boammaaruri: Baebele e mothofatsa moya o o boitshepo, mme seno ke bosupi jwa gore ke motho.
Boammaaruri: Ka dinako tse dingwe Dikwalo di mothofatsa moya o o boitshepo. Ka sekai, Jesu o ne a mothofatsa moya o o boitshepo a re ke “mothusi” (motsereganyi) yo o neng a tla naya bosupi, a kaele, a bue, a utlwe, a bolele, a galaletse, a bo a amogele. (Johane 16:7-15) Mme seno ga se supe gore moya o o boitshepo ke motho. Gape Baebele e mothofatsa botlhale, loso le boleo. (Diane 1:20; Baroma 5:17, 21) Ka sekai, go bolelwa fa botlhale bo na le “ditiro” le “bana,” fa boleo jone bo raela, bo bolaya e bile bo tsosa keletso ya bopelotshetlha.—Mathaio 11:19; Luke 7:35; Baroma 7:8, 11.
Se se seng boammaaruri: Go kolobediwa mo leineng la moya o o boitshepo ke bosupi jwa gore ke motho.
Boammaaruri: Ka dinako tse dingwe Baebele e dirisa “leina” go tshwantshetsa maatla kgotsa bolaodi. (Duteronome 18:5, 19-22; Esethere 8:10) Seno se tshwana le polelwana ya Seesemane e e reng, “mo leineng la molao,” mme ga e kaye gore molao ke motho. Motho yo o kolobediwang mo “leineng la ” moya o o boitshepo, o tlhaloganya maatla le seabe sa moya o o boitshepo mo go diragatseng thato ya Modimo.—Mathaio 28:19.
Se se seng boammaaruri: Baaposetoloi ba ga Jesu le barutwa ba bangwe ba ntlhantlha ba ne ba dumela gore moya o o boitshepo ke motho.
Boammaaruri: Baebele le hisitori ga di bue jalo. Encyclopædia Britannica ya re: “Tlhaloso ya gore Moya o o Boitshepo e ne e le Motho yo o tlhomologileng wa bomodimo. . . e dirilwe ke Lekgotla la Constantinople ka ad 381.” Seno se diregile morago ga dingwaga di feta 250 moaposetoloi wa bofelo a sena go swa.


text:
Lebala la metshameko la Lobatse
Lebala la metshameko la Lobatse ke lebala le le dirisetswang metshameko ka go farologana kwa Lobatse mo, Botswana. Le dirisetswa thata metshameko ya kgwele ya dinao gape le direla jaaka lebala la mo gae la setlhopha sa Extention Gunners. Lebala le le tshwara selekanyo saz batho ba le dikete tse masome a mabedi. Gompieno go santse go tlhabololwa sesha lebala la Lobatse mo go solofetsweng go khutlisiwa fa ngwaga o ya bokhutlong.
This is an excerpt from the article Lebala la metshameko la Lobatse from the Wikipedia free encyclopedia. A list of authors is available at Wikipedia.


text:
Motse wa Tuli, Zimbabwe
Template:Other uses Template:Unreferenced stub
Tuli ke motsana yo o mo kgaolong ya Matabeleland mo borwa,jwa Zimbabwe. O bonwa dikhilomethara tse di masome a boferabobedi mo bophirima jwa Beitbridge mo botlhaba jwa lotshitshi la noka ya Shashe . Motsana o o goletse go dikologa Fort Tuli mo e kileng ya bo e le bothibelelo jwa ntlha jwa ba Pioneer Column ka kgwedi ya Phukwi ngwaga wa 1890 kwa lefelong le itseng ka Selous Camp gape le ne le dirisiwa ke Frederick Selous le a neng a nna mo go lone fa a tsoma. Motsana o o nale diofisi tsa sepodisi le mantlo a banni.
Motse o o ka tsenwa fa motho a tla a tswa ntlheng ya toropo ya Gwanda o fetla ka Guyu gape le Hwali, kgotsa o tswa Beitbridge o fetla ka Nottingham gape le Shashi Irrigation Scheme, le fa gompieno tsela e se mo seemong se se sa iketlang.
Tuli ke motsana yo o mo kgaolong ya Matabeleland mo borwa,jwa Zimbabwe. O bonwa dikhilomethara tse di masome a boferabobedi mo bophirima jwa Beitbridge mo botlhaba jwa lotshitshi la noka ya Shashe . Motsana o o goletse go dikologa Fort Tuli mo e kileng ya bo e le bothibelelo jwa ntlha jwa ba Pioneer Column ka kgwedi ya Phukwi ngwaga wa 1890 kwa lefelong le itseng ka Selous Camp gape le ne le dirisiwa ke Frederick Selous le a neng a nna mo go lone fa a tsoma. Motsana o o nale diofisi tsa sepodisi le mantlo a banni.
Motse o o ka tsenwa fa motho a tla a tswa ntlheng ya toropo ya Gwanda o fetla ka Guyu gape le Hwali, kgotsa o tswa Beitbridge o fetla ka Nottingham gape le Shashi Irrigation Scheme, le fa gompieno tsela e se mo seemong se se sa iketlang.
This is an excerpt from the article Motse wa Tuli, Zimbabwe from the Wikipedia free encyclopedia. A list of authors is available at Wikipedia.


text:
Kereke ya Sion
Kereke ya Sion(kgotsa ZCC) ke nngwe ya dikereke tse ditona tse di tlhomilweng mo borwa jwa Aferika, ka maloko a a balelwang mo Sioneng ya Leeba le ba bangwe ba ba mo go ya Moitshepi Eyenase.Ntlo kgolo ya Sion e ko toropong ya Sion Moria mo Limpopo,Aferika Borwa,mme ebile dikereke tse pedi tse di eteletswe pele ke Barnabas Lekganyane le Moitshepi Eyenase Lekganyane ba e leng bana ba bana ba mosimolodi wa kereke e.
This is an excerpt from the article Kereke ya Sion from the Wikipedia free encyclopedia. A list of authors is available at Wikipedia.


text:
Go Gopola Kopano ya “Lefatshe Lotlhe”
Dingwaga di le masome a matlhano tse di fetileng, Basupi ba ga Jehofa ba le 583 ba ne ba tsaya loeto lwa dibeke di le lesome mo lefatsheng lotlhe. Mme e ne e se loeto fela lwa bojanala. Boikaelelo jwa bone jo bogolo e ne e le go kgothadiwa ka dilo tsa semoya mo motseletseleng wa dikopano tse di neng di tshwerwe ka 1963 tsa setlhogo se se reng, “Dikgang Tse di Molemo Tse di sa Khutleng.” E re ka batho bano ba ne ba kopana le Basupi mo dinageng di feta 20, motseletsele ono wa dikopano o ne wa bidiwa Kopano ya “Lefatshe Lotlhe.”
Kopano nngwe le nngwe e ne e na le puo ya konokono ya setlhogo se se reng, “Nako ya fa Modimo e le Kgosi mo Lefatsheng Lotlhe.” Mo dikopanong tse dintsi puo eno e ne ya neelwa ke Nathan Knorr, go tswa kwa ntlokgolo ya lefatshe lotlhe ya Basupi ba ga Jehofa. O ne a tlhalosa maemo a lefatshe a a etegelang pele a bo a tlhalosa tsholofetso ya Baebele ya go tsosolosiwa ga Paradaise mo lefatsheng. Palo ya batho ba ba neng ba tlile go reetsa puo eno mo lefatsheng lotlhe, e ne e le 580 509.
“Lefatshe Lotlhe” mo Dikgweding di le Lesome
Dikopano di ne tsa simolola kwa Milwaukee, Wisconsin, U.S.A. Bayakopanong ba ne ba tswa mono ba leba kwa botlhaba. Morago ga kopano ya kwa New York, ba ne ba ema kwa Engelane, Sweden, Jeremane le kwa Italy. Gongwe le gongwe kwa ba neng ba ema gone, ba ne ba nna le ditshono tsa go rera dikgang tse di molemo tse go buiwang ka tsone mo Baebeleng.
Batho ba bantsi mo mafelong ao ba ne ba anaanela go bo Basupi ba dirisitse nako ya bone gore ba ba etele. Lekgarebe lengwe la kwa Stockholm, Sweden, le ne la re: “Ke tla nna ke gopola ketelo ya lona botshelo jotlhe jwa me. . . . A tota lo tsamaile sekgala se se kalo, fela gore lo tle go mpolelela ka Modimo? Ruri lo a kgatlha.”
Bayakopanong ba ne ba batla ba kgobega marapo fa ba goroga kwa Athens, Greece. E re ka puso e ne e tlhotlhelediwa ke baeteledipele ba bodumedi ba lefelo leo, e ne ya phimola tetla ya gore ba tshwarele kopano kwa Panathinaikos Stadium. Le fa go ntse jalo, Basupi ba ba tlhagafetseng ga ba a ka ba kgobega marapo. Go ela kwa bofelong jwa Phatwe, mo e batlang e le batho ba le 10 000 ba ne ba ya kwa kopanong e e neng e tshwaretswe mo matlong le mo diphuthegong tsa mo lefelong leno.
Fa bayakopanong ba tswa kwa Athens, ba ne ba ya kwa Lebanon, Jordan, Israel le kwa Cyprus. Badumedi ka bone ba ne ba ba amogela ka lorato, mme ka dinako tse dingwe e le ka tsela e e kgatlhang. Kwa Nicosia, Cyprus, mongwe wa bayakopanong o ne a anela maitemogelo a a tshegisang ka ditlhako tsa gagwe: “Nako le nako fa ke boela kwa ntlong [ya motho yo o neng a nkamogetse] ke bo ke rola ditlhako . . . , di ne di nyelela . . . , di bo di bonala gape mo metsotsong e le metlhano di tshasitswe poletšhe e bile di phatshima!”
Karolo ya bofelo ya loeto lwa bayakopanong e ne e le go ralala Asia le ditlhaketlhake tsa Pacific. Dinaga tsa India, Burma (e jaanong e leng Myanmar), Thailand, Hong Kong, Singapore, ditlhaketlhake tsa Philippines, Indonesia, Australia, Taiwan, Japane, New Zealand, Fiji le Korea di ne tsa amogela batlakopanong le Basupi ba mafelo ao ba le diketekete. Batho ba le bantsi ba ne ba fetola dithulaganyo tsa bone gore ba nne teng mo kopanong, bangwe ba bone ke basha ba ba neng ba tloga ba nyalana ba kwa Yokosuka, Japane. Fa monna a kopa mothapi wa gagwe malatsi a go ya kopanong kwa Kyoto, o ne a mo raya a re motho o newa malatsi fela fa a tlhagetswe ke loso kgotsa a nyala. E re ka basha bano ba ne ba setse ba dirile dithulaganyo tsa lenyalo, ba ne ba rulaganya go nyalana pele ga letlha le ba neng ba le beile. Ba ne ba dirisa nako ya bone ya maikhutso a morago ga lenyalo gore ba ye kwa kopanong!
Loeto lo ne lwa wela mo masimologong a kgwedi ya Lwetse kwa dikopanong tsa kwa Hawaii le California, U.S.A. Kwa Pasadena, California, kwa lefelong la bofelo le go neng go emiwa kwa go lone, palo ya batlakopanong e ne ya feta thata e e neng e lebeletswe. Seo se ne sa dira gore go nne le pharakano e ntsi tota morago ga thulaganyo ya bofelo. Le fa go ntse jalo, lekwalodikgang la mo motseng ono le ne la nopola se molaodi wa mapodise a neng a se bua fa a re, “e ne e le la ntlha ke bona kopano e kgolo thata jaana ya batho ba ba itshwereng sentle.”
Melemo e e Nnelang Ruri
Le gompieno dilo tse di molemo tse di diregileng kwa dikopanong tseo di sa ntse di bonala. Kwa dikopanong tseo go ne ga gololwa buka e e tlhalosang Baebele ya “Lokwalo Longwe le Longwe Lo Tlhotlheleditswe ke Modimo Ebile Lo Mosola,” mme kgatiso eno e sa ntse e dirisiwa kwa dipokanong tsa Basupi ba ga Jehofa gompieno.
Kwa kopanong e e neng e tshwaretswe kwa New York, go ne ga itsisiwe pina e ntšha. E ne e kwadilwe ke Harold King, Mosupi yo o neng a gololwa kwa kgolegelong ya kwa China ka 1963. Setlhogo sa pina eo se ne se re, “Ka Ntlo le Ntlo.” Harold King o ne a tlhama pina eno fa a ne a le kwa kgolegelong mme Basupi ba ga Jehofa ba sa ntse ba e opela.
Gompieno dikopano tsa Basupi ba ga Jehofa di tshwarwa ka tsela e e sa tshwaneng le e di neng di tshwarwa ka yone ka nako eo. Go tshwarwa dikopano tse dinnye mo mafelong a a lekanang palo eo. Fa di tshwarelwa mo mafelong a mantsi a a farologaneng seo se dira gore batho ba se ka ba tsaya mesepele e meleele. Go tlhofofatsa dilo jalo le ka ditsela tse dingwe, go dira gore batho ba bantsi ba tlhome mogopolo thata mo thulaganyong. Basupi ba ga Jehofa ba ba fetang dimilione di le supa le baeng ba bone ba nna gone kwa dikopanong tsa rona tsa ngwaga le ngwaga. A o ka rata go nna gone mo dikopanong tsa monongwaga? Bona lefelo la kopano le le gaufi le wena.


text:
Talk:Diane
Diane tsa Setswana di ruta dilo tse batho ba sa di eleng tlhoko ka gale, kgotsa mo tsamaong ya matshelo a bone a tsatsi le letsatsi. Sekai: Susu ilela suswana gore suswana a tle a go ilele. Tlhaloso ya seane se gantsi e newa jaaka e supa gore batho ka kakaretso ba tshwanetse go tlotlana (ilelana) ka go tshwana, e seng go ya ka gore motho o tswa kgorong efe kgotsa o itsholetse ampo o dikobo di khutshwane. Kwa botennyeng jwa sone seane seno, se re gakolola gore rotlhe re batho ba le bangwe. Ga go yo o lekanang le yo mongwe, re batho ba le bangwe. Tota le Mmopi wa rona rotlhe, ga re farologane ka sepe magareng ga rona re le batho, e bile ga re a farologane ka sepe magareng ga rona le Modimo (Mmopi wa dilo tsotlhe, Motlhodi wa legodimo le lefatshe, Ramasedi) kana leina lefe kapa lefe le wena o ka tswang o le Mo neile. Se re ruta gore fa re ne re ka lemoga gore fa o kgotlha mongwe mo leitlhong o tota o ikgotlha wena ka bowena, re ne re ka se senke go utlwisa batho ba bangwe botlhoko. Fa rotlhe re ne re ka bona boammaruri ba seno re ne re ka se bue batho ba bangwe maswe, re ne re ka se sebe ka batho ba bangwe mo go ba bangwe, go ka bo go se na petelelo kgotsa tshotlako ya ditshwanelo tsa basadi le bana. Go sa kgoneng go gakologelwa botlhokwa ba seane se le tse dingwe ka kakaretso go supa go fapogeng ga rona re le Batswana mo Bothong jwa rona, mme go feta foo go kaya tatlhego ya rona ka ntata ya go sa rate setso. Go sa kgoneng go lemoga gore go direla yo mongwe bosula ke go ipolaya ka diatla ke go sa itseng gore Tshipo o rile ke lobelo, motlhaba wa re ke namile. Ke go sa kgoneng go lemoga gore motho o ka se iphetse o le mongwe, ke go sa lemogeng gore Thukwi o rile ke lobelo, marota a re ke namile. Seane seno se tshwana le se se reng Kgomo tsa mogale tsa fula (bololela) thoteng, le tsa mmoi tsa fula (bololela) thoteng. Goreng o tshwanelwa ke go ilela suswana? Gonne tshoswane e kile ya roma tlou, botlhale jwa phala bo tswa phalaneng, letlhaku le legologolo le tsosoloswa ka le lesa.
Tshiamiso[baakanya | edit source]
Ke nagana gore diane tse dingwe ga di a kwadiwa sentle jaaka:
Phoso: Meno masweu bolaya e tshega Tshiamiso: Meno masweu polaya e tshega
Phoso: Tshwene ga e ipone sekopo (mariba) Tshiamiso: Tshwene ga e ipone makopo (mariba)


text:
Thuto 7
Bogosi Jwa Modimo ke Eng?
1. Bogosi jwa Modimo ke eng?
Bogosi jwa Modimo ke puso e e kwa legodimong. Bo tla tsaya taolo ya magosi a mangwe otlhe mme bo tla dira gore thato ya Modimo e dirwe kwa legodimong le mo lefatsheng. Go a itumedisa go itse gore Modimo o tla dirisa Bogosi jwa gagwe ka tsela eno. Go ise go ye kae, Bogosi jwa Modimo bo tla kgotsofatsa keletso ya batho ya go batla go nna le puso e e molemo. Bo tla dira gore batho botlhe mo lefatsheng ba tshele ka kutlwano.—Bala Daniele 2:44; Mathaio 6:9, 10; 24:14.
Bogosi bo tshwanetse go nna le kgosi. Ka jalo, Jehofa o tlhomile Morwawe, e bong Jesu Keresete go nna Kgosi ya Bogosi jwa Gagwe.—Bala Tshenolo 11:15.
2. Ke ka ntlha yang fa Jesu a tshwanelega go nna Kgosi?
Morwa Modimo o tshwanelega go nna Kgosi ka gonne o pelonomi e bile o emela se se siameng. (Johane 1:14) Gape o na le maatla a go thusa batho ka gonne o tla busa lefatshe a le kwa legodimong. Fa a sena go tsosiwa mo baswing, o ne a tlhatlogela kwa legodimong mme a nna a letile ka fa seatleng sa moja sa ga Jehofa. (Bahebera 10:12, 13) Kgabagare Modimo o ne a mo naya maatla gore a simolole go busa.—Bala Daniele 7:13, 14.
3. Ke bomang ba ba tla busang le Jesu?
Setlhopha sa batho ba ba bidiwang “baitshepi” se tla busa le Jesu kwa legodimong. (Daniele 7:27) Baitshepi ba ntlha go tlhophiwa e ne e le baaposetoloi ba ba ikanyegang ba ga Jesu. Go tla go fitlha jaanong, Jehofa o ntse a tsweletse ka go tlhopha banna le basadi ba ba ikanyegang go nna baitshepi. Fela jaaka Jesu, ba tsosiwa ka mmele wa semoya.—Bala Johane 14:1-3; 1 Bakorintha 15:42-44.
Ke batho ba le kae ba ba yang legodimong? Jesu o ne a ba bitsa “letsomanyane.” (Luke 12:32) Kgabagare ba tla tshwara palo ya 144 000. Ba tla busa lefatshe ba na le Jesu.—Bala Tshenolo 14:1.
4. Go ne ga direga eng fa Jesu a simolola go busa?
Bogosi jwa Modimo bo simolotse go busa ka 1914. * Kgato ya ntlha e Jesu a neng a e tsaya fa a sena go nna Kgosi e ne ya nna go latlhela Satane le madimona a gagwe mo lefatsheng. Satane o ne a tlala bogale mme a simolola go baka mathata mo lefatsheng lotlhe. (Tshenolo 12:7-10, 12) Fa e sa le ka nako eo, mathata a batho a ntse a oketsega fela thata. Dintwa, ditlala, malwetse a leroborobo le dithoromo tsa lefatshe, tsotlhe tseno ke karolo ya “sesupo” sa gore go ise go ye kae Bogosi bo tla busa mo lefatsheng lotlhe.—Bala Luke 21:7, 10, 11, 31.
5. Bogosi jwa Modimo bo fitlheletse eng?
Ka ntlha ya tiro ya go rera e e dirwang mo lefatsheng lotlhe, Bogosi jwa Modimo bo setse bo kopantse boidiidi jo bogolo jwa batho ba ba tswang mo ditšhabeng tsotlhe. Dimilione tsa batho ba ba pelonolo ba nna babusiwa ba Bogosi jwa Modimo jo Jesu e leng Kgosi ya jone. Bogosi jwa Modimo bo tla ba sireletsa fa bo senya tsamaiso ya jaanong e e boikepo ya dilo mo lefatsheng. Ka jalo, botlhe ba ba batlang go solegelwa molemo ke Bogosi jwa Modimo ba tshwanetse go ithuta go nna babusiwa ba ba boikobo ba ga Jesu.—Bala Tshenolo 7:9, 14, 16, 17.
Mo lobakeng lwa dingwaga di le 1 000, Bogosi jono bo tla fitlhelela se Modimo a neng a se ikaeletse ka batho go tloga kwa tshimologong. Lefatshe lotlhe le tla nna paradaise. Kgabagare, Jesu o tla busetsa Bogosi kwa go Rraagwe. (1 Bakorintha 15:24-26) A go na le mongwe yo o ka ratang go bua le ene ka Bogosi jwa Modimo?—Bala Pesalema 37:10, 11, 29.
^ ser. 12 Go bona tshedimosetso e e oketsegileng ya kafa boporofeti jwa Baebele bo neng jwa bolelela pele ka gone ka ngwaga wa 1914, bala tsebe 215-218 ya buka ya, Totatota Baebele e Ruta Eng?


text:
GO THUSA LELAPA | GO GODISA BANA
Go Buisana le Mosha wa Gago Mabapi le go Romela Melaetsa e e Hepisang ka Founo
KGWETLHO
O utlwaletse gore go romelelana melaetsa e e hepisang ka founo [sexting] go tlwaelegile thata mo bathong ba basha. O ka nna wa ipotsa go re, ‘A tota ngwanake a ka dira selo seno?’
O batla go buisana le ngwana wa gago ka kgang eno—o tla buisana jang le ene? Pele o araba, sekaseka mabaka a go bo basha bangwe ba ile ba simolola go romelelana melaetsa e e hepisang le gore ke ka ntlha yang fa o tshwanetse go tshwenyega ka gone. *
LEBAKA LA GO BO GO DIREGA
Basha bangwe ba romela melaetsa e e hepisang gore ba bontshe mongwe yo ba mo ratang gore ba a mo kgatlhegela.
Mo maemong a mangwe mosetsana o romela setshwantsho sa gagwe a sa apara ka gonne a emeletswe ke mosimane gore a dire jalo.
Ka dinako tse dingwe mosimane a ka romelela batho ba bantsi setshwantsho sa mosetsana a sa apara e le gore a kgatlhe ditsala tsa gagwe kgotsa a ipusolosetse mo mosetsaneng yo a kgaoganeng le ene.
Le fa lebaka e ka tswa e le lefe, ntlha ke gore mosha yo o nang le founo ya selula a ka tsena mo mathateng a magolo. Buka ya CyberSafe ya re: “Matshelo a fetoga go ya go ile ka ntlha ya go romela molaetsa fela.”
Batho ba le bantsi ga ba lemoge gore fela fa setshwantsho se tsena mo Internet, motho yo o se rometseng a ka se tlhole a kgona go laola gore se dirisiwa jang. Pego ya Federal Bureau of Investigation (FBI) ya kwa United States ya re mo tiragalong nngwe, mosetsana mongwe wa dingwaga di le 18 “o ne a ipolaya morago ga gore setshwantsho sa gagwe a sa apara se a neng a se romeletse mosimane yo a ratanang le ene se romelelwe le basha ba bangwe ba le makgolokgolo kwa sekolong se a neng a tsena kwa go sone. Baithuti ba bangwe, ba go lebegang ba ile ba tswelela ba romelela ba bangwe setshwantsho seo, ga twe ba ne ba tlhorontsha mosetsana yoo.”
Gape go romela melaetsa e e hepisang go baka mathata a tsa semolao. Ka sekai, mo mafelong mangwe, bana ba ba ileng ba romelela bana ba bangwe ditshwantsho tse di hepisang ba ile ba bonwa molato wa go romela ditshwantsho tsa bana tse di hepisang, mme ba laelwa gore ba ikwadise gore ke batho ba ba dirileng tlolomolao e e amanang le tlhakanelodikobo. Le wena jaaka motsadi o ka bonwa molato fa e le gore konteraka ya founo ya selula e kwadisitswe mo leineng la gago, kgotsa fa o sa tseye dikgato dipe go thibela ngwana wa gago go romela melaetsa e e hepisang ka founo.
SE O KA SE DIRANG
Tlhoma melao e e utlwalang sentle. Le fa gone o ka se kgone go laola ka botlalo tsela e ngwana wa gago a dirisang founo ya selula ka yone, o ka tlhomamisa gore o itse melao e o e tlhomileng—le gore go tla diragalang fa a ka e tlola. Gape gakologelwa gore jaaka motsadi, o na le tshwanelo ya go baya leitlho tsela e ngwana wa gago wa mosha a dirisang founo ya selula ka yone.—Molaomotheo wa Baebele: Baefeso 6:1.
Thusa mosha wa gago gore a akanye ka bothata jono. O ka nna wa re: “Go na le maikutlo a a farologaneng malebana le gore go romela melaetsa e e hepisang ke eng. Wena o ne o ka go tlhalosa jang?” “O akanya gore ke mefuta efe ya ditshwantsho e e sa siamang?” “Mo mafelong mangwe molao wa re ngwana yo o romelang ditshwantsho tsa ngwana yo mongwe a sa apara o tlodile molao. A wena o akanya gore go maswe thata jalo?” “Ke eng fa go romela melaetsa e e hepisang go sa siama?” Reetsa ka tlhoafalo gore ngwana wa gago wa mosha o akanyang mme o mo thuse go akanya ka ditlamorago tsa go romela molaetsa. —Molaomotheo wa Baebele: Bahebera 5:14.
Akanya ka ditlamorago tsa go romela molaetsa
Mo lemotshe dilo tse di ka nnang tsa direga. O ka nna wa raya morwadio wa re: “A re re mosetsana mongwe o emeletswe ke mosimane gore a mo romelele setshwantsho se se hepisang. O tshwanetse go dirang? A ineele gore botsala bo se ka jwa fela? A gane mme gone a tswelele a mmontsha gore o a mo kgatlhegela? A fedise botsala jwa bone? A bolelele mongwe yo mogolo?” Thusa morwadio go akanya ka kgang eno. Mme o ka dira se se tshwanang fa o buisana le morwao.—Molaomotheo wa Baebele: Bagalatia 6:7.
Thusa mosha wa gago go bona kafa a ka dirang se se siameng ka teng. Botsa dipotso tse di jaaka tseno: Go botlhokwa go le kana kang go nna le leina le le siameng? O batla go itsege ka mekgwa efe? O ne o ka ikutlwa jang fa o ne o ka tlontlolola mongwe ka go romelela batho ba bangwe setshwantsho sa gagwe se se hepisang? O ne o ka ikutlwa jang fa o ne o ka dira se se siameng? Thusa mosha wa gago go ‘nna le segakolodi se se siameng.’—1 Petere 3:16.
Mo tlhomele sekao. Baebele ya re botlhale jo bo tswang kwa godimo bo itshekile e bile ga bo itimokanye. (Jakobe 3:17) A tsela e o tshelang ka yone e tsamaisana le mafoko ao? Buka ya CyberSafe ya re: “Rona ka borona re tshwanetse go tlhoma sekao se se molemo ka go se lebe ditshwantsho le mafelo a Internet a a ka tsewang e le a a sa siamang kana a a seng kafa molaong.”
^ ser. 5 “Sexting” ke go romela melaetsa, dinepe kgotsa dibidio tse di hepisang ka founo ya selula. Fa o batla tshedimosetso e e oketsegileng, ya kwa atereseng ya Internet ya jw.org/tn mme o bale setlhogo se se reng, “Basha ba Botsa Jaana—Ke Tshwanetse go Itse Eng ka go Romela Melaetsa e e Hepisang ka Founo?”—Leba ka fa tlase ga DITHUTO TSA BAEBELE > BASHA.


text:
BASHA BA BOTSA JAANA
Ke na Le Maikarabelo go le Kana Kang?
Itshekatsheke!
. . . ka metlha, gantsi, ka dinako tse dingwe, kgotsa ga nke go direga
Ke bua boammaaruri
Ke ka ikanngwa
Ke tshwara nako
Ke senatla
Ke motho yo o rulaganeng
Ke rata go thusa
Ke tekatekano
Ke maitseo
Ke amega ka batho
-
O dira sentle thata mo go efe ya dinonofo tseno?
Tshwara fela jalo.—Bafilipi 3:16.
Ke nonofo efe e o tshwanetseng go leka ka natla thata go nna le yone?
Dintlha tse di latelang di tla go thusa gore o tokafatse mo ntlheng eo.
Go nna le maikarabelo go kaya eng?
Batho ba ba nang le maikarabelo ba dira dilo tse ba tshwanetseng go di dira kwa gae, kwa sekolong le mo setšhabeng. Ba lemoga gore ba tshwanetse go tsaya maikarabelo a se ba se dirang. Ka jalo, fa ba dira phoso, ba a e amogela, ba kopa maitshwarelo ba bo ba leka go e baakanya.
Baebele ya re: “Mongwe le mongwe o tla rwala morwalo wa gagwe.”—Bagalatia 6:5.
Ke eng fa ke tshwanetse go batla go nna le maikarabelo?
Motho yo o nang le maikarabelo o dirisa bokgoni jwa gagwe ka botlhale mme go direga thata gore a tseelwe kwa godimo, a tshwarwe jaaka mogolo a bo a newe kgololesego le ditshiamelo dingwe.
Baebele ya re: “A o bone motho yo o setswerere mo tirong ya gagwe? O tla ema fa pele ga dikgosi.”—Diane 22:29.
Gantsi motho yo o nang le maikarabelo o pelotshweu mme go direga thata gore a nne le ditsala tse di itumedisang.
Baebele ya re: “Itlwaetseng go aba, mme batho ba tla lo abela.”—Luke 6:38.
Motho yo o nang le maikarabelo o ikutlwa a fitlheletse sengwe e bile o nna motlotlo ka tsela e e siameng mme seo se dira gore a itshepe.
Baebele ya re: “A mongwe le mongwe a bontshe se tiro ya gagwe e leng sone, mme ke gone a tla nnang le lebaka la go itumela ka ga gagwe ka esi.”—Bagalatia 6:4.
Nka nna le maikarabelo jang go feta pele?
Go go thusa go araba potso eo, leba mafoko a a latelang. Ke mafoko afe a a tlhalosang sentle kafa wena o ikutlwang ka teng?
“Go betisa pelo go tshwarwa jaaka ngwana yo a ka se keng a tswe fa thoko ga Mama le Papa sebaka sa ura ba sa itse gore o kae!”—Kerri.
“Gantsi batsadi ba me ba ntetlelela gore ke tsamaye le ditsala tsa me ntle le mathata ape.”—Richard.
“Fa ke lebelela bana ba ba lekanang le nna le dilo tse ba letlelelwang go di dira, ke na le go akanya jaana: ‘Ao bathong! Tota goreng nna batsadi ba me ba sa ntetlelele gore ke dire seno?’”—Anne.
“Batsadi ba me ba ntetlelela gore ke dire mo e batlang e le sengwe le sengwe se ke batlang go se dira. Ke leboga go bo ba nnaya kgololesego e ke nang le yone.”—Marina.
Sa botlhokwa: Basha bangwe ba newa kgololesego e kgolwane go feta ba bangwe. Ke eng se se ka dirang gore go nne le pharologano eno?
Boammaaruri ke gore: Gantsi selekanyo sa kgololesego e o e newang ke batsadi se laolwa ke gore ba setse ba go tshepa go le kana kang.
Ka sekai, akanya ka se basha ba babedi ba ba nopotsweng fa godimo ba ileng ba se bua.
Richard: “Nako nngwe batsadi ba me ba ne ba na le dipelaelo malebana le gore a ke tla kgona go dirisa kgololesego ya me sentle. Mme jaanong ba a ntshepa ka gonne ke dirisa kgololesego ya me ka tsela e e bontshang gore ke na le maikarabelo. Ga nke ke aketsa batsadi ba me fa ke ba bolelela gore ke ya kae kgotsa gore ke tsamaya le mang. E bile tota, ke bolelela batsadi ba me gore ke ikaelela go dira eng ntle le gore bone ba mpotse.”
Marina: “Ke akeditse batsadi ba me gabedi mo botshelong jwa me, mme ba ile ba ntshwara ka makgetlo ao ka bobedi. Fa e sa le ka nako eo, ke ntse ke bolelela batsadi ba me boammaaruri. Ka sekai, ka metlha ke ba bolelela gore ke kwa kae le gore ke dirang, mme fa ke tloga foo ke a ba bolelela. Jaanong ba ntshepa fela thata.”
A o ka rata go tshwarwa jaaka Richard le Marina? Fa go le jalo, itshekatsheke ka dintlha tse di latelang:
KAFA O ITSHWARANG KA TENG MO GAE
A o fetsa ditiro tsotlhe tse o di abetsweng?
A o fitlha kwa lapeng ka yone nako e o e beetsweng?
A o tlotla batsadi ba gago le bana ba gaeno?
O tlhoka go berekela mo go efe ya dintlha tseno, fa e le gore e teng?
Baebele ya re: “Utlwang batsadi ba lona.”—Baefeso 6:1.
DITHUTO TSA GAGO
A o fetsa ditiro tsa sekolo tse o di abelwang go di dira kwa gae ka nako?
A o dira ka natla go tokafatsa maduo a gago?
A o na le mekgwa e mentle ya go ithuta?
O tlhoka go berekela mo go efe ya dintlha tseno, fa e le gore e teng?
Baebele ya re: “Botlhale ke tshireletso.” (Moreri 7:12) Go nna le thuto e e siameng go tla go thusa gore o nne botlhale.
TSELA E O ITSEWENG KA YONE
A o bolelela batsadi ba gago le batho ba bangwe boammaaruri?
A o kgona go dirisa madi sentle?
A o itsege o le motho yo o ka ikanngwang?
O tlhoka go berekela mo go efe ya dintlha tseno, fa e le gore e teng?
Baebele ya re: “Lo apare botho jo bosha.” (Baefeso 4:24) O ka kgona go tokafatsa mekgwa ya gago le tsela e o itseweng ka yone.
Kakantsho: Tlhopha sengwe se o tlhokang go tokafatsa mo go sone. Bua le ba bangwe ba ba dirang sentle mo ntlheng eno, mme o kope kgakololo ya bone. Dira lenaane la ditsela tse di tlhomameng tse o tla di dirisang go tokafatsa mo ntlheng eno, o bo o lebelela gore o gatela pele jang mo ntlheng eno ka lobaka lwa kgwedi. Kwala mo tayaring fa o atlega le fa o boela morago. Ela tlhoko gore o gatetse pele go le kana kang fa kgwedi e fela.